hotchpotch/miracl-hf-unified huggingface dataset:
วิปัสสนูปกิเลส
วิปัสสนูปกิเลส ๑๐ หมายถึง อุปกิเลสแห่งวิปัสสนา เป็นธรรมารมณ์ที่เกิดแก่ผู้ได้วิปัสสนาอ่อนๆ (ตรุณวิปัสสนา) สภาพน่าชื่นชมแต่ที่แท้เป็นโทษเครื่องเศร้าหมองแห่งวิปัสสนา ทำให้เข้าใจผิดว่าตนบรรลุมรรคผลแล้ว เป็นเหตุขัดขวางไม่ให้ก้าวหน้าต่อไปในวิปัสสนาญาณ มี ๑๐ อย่าง คือ
เมื่อผู้ปฏิบัติวิปัสสนาสามารถยกเอารูปธรรมและนามธรรมทั้งหลาย ขึ้นมาพิจารณาเป็นหมวดๆ ตามแนวไตรลักษณ์ที่ละอย่างๆ จนเริ่มมองเห็นความเกิดขึ้น และความเสื่อมไปแห่งสังขารทั้งหลาย เกิดเป็นวิปัสสนาญาณอ่อนๆ (หรือตรุณวิปัสสนา เช่น ในช่วงอุทยัพพยานุปัสสนาญาณ) ในช่วงนี้ก็จะเกิดวิปัสสนูปกิเลสขึ้นมา
วิปัสสนูปกิเลสทั้งสิบนี้ เป็นภาวะที่น่าชื่นชมอย่างยิ่ง และไม่เคยเกิดมี ไม่เคยประสบมาก่อน จึงชวนให้ผู้ปฏิบัติเข้าใจผิด คิดว่าตนบรรลุมรรคผลแล้ว หรือหลงยึดเอาคิดว่าวิปัสสนูปกิเลสนั้นเป็นทางที่ถูก ถ้าหลงไปตามนั้นก็เป็นอันพลาดจากทาง เป็นอันปฏิบัติผิดไป คือพลาดทางวิปัสสนา แล้วก็จะทิ้งกรรมฐานเดิมเสีย นั่งชื่นชมอุปกิเลสของวิปัสสนาอยู่นั่นเอง
แต่ถ้ามีสติสัมปชัญญะแก้ไขได้ ก็จะกำหนดได้ว่าวิปัสสนูปกิเลสนั้นไม่ใช่ทาง รู้เท่าทัน เมื่อมันเกิดขึ้น ก็กำหนดพิจารณาด้วยปัญญาว่า โอภาสนี้ ญาณนี้ ฯลฯ หรือนิกันตินี้ เกิดขึ้นแล้วแก่เรา แต่มันเป็นของไม่เที่ยง เกิดจากปัจจัยปรุงแต่ง จะต้องเสื่อมสิ้นไปเป็นธรรมดา แล้วกำหนดวิปัสสนาญาณที่ดำเนินถูกทาง ซึ่งจะพึงเดินต่อไป
วิปัสสนูปกิเลสจะไม่เกิดขึ้นแก่
แต่จะเกิดขึ้นแก่ผู้ปฏิบัติโดยชอบ ประกอบความเพียร ผู้เริ่มต้นบำเพ็ญวิปัสสนาแล้ว เท่านั้น
อุปกิเลสแห่งวิปัสสนานี้มี ๑๐ อย่าง แต่ละอย่างมีความยึดถือได้อย่างละ ๓ แบบ (รวมเป็น ๓๐) ได้แก่
ผึ้ง
"สำหรับผึ้งในความหมายอื่น ดูที่: ผึ้ง"
ผึ้ง จัดอยู่ในประเภทสัตว์ไม่มีกระดูกสันหลัง ไฟลัมอาร์โธรพอด จัดเป็นแมลงชนิดหนึ่งอาศัยรวมกันอยู่เป็นฝูง โดยส่วนใหญ่จะออกหาอาหารเป็นน้ำหวานจากเกสรของดอกไม้ ซึ่งเป็นประโยชน์ต่อพืชในการผสมพันธุ์ ผึ้งทำงานกันเป็นระบบ มีผึ้งนางพญาเป็นหัวหน้าใหญ่
มนุษย์รู้จักผึ้งมานาน 7000 ปีแล้ว ฟาโรห์เมเนสของอียิปต์โปรดให้ผึ้งเป็นสัญลักษณ์แห่งอาณาจักรของพระองค์ คาดว่าผึ้งมีมากกว่า 30,000 ชนิด ซึ่งมากกว่ามนุษย์, ปลา และสัตว์เลื้อยคลานรวมกันเสียอีก
ลักษณะทั่วไปของผึ้ง แบ่งออกได้เป็น 3 ส่วน คือ
ไพบูลย์ วัฒนศิริธรรม
ไพบูลย์ วัฒนศิริธรรม (24 มีนาคม พ.ศ. 2484 — 9 เมษายน พ.ศ. 2555) อดีตรองนายกรัฐมนตรี และรัฐมนตรีว่าการกระทรวงการพัฒนาสังคมและความมั่นคงของมนุษย์ ใน รัฐบาลของพลเอกสุรยุทธ์ จุลานนท์ และอดีตผู้อำนวยการธนาคารออมสิน
นายไพบูลย์ วัฒนศิริธรรม เกิดวันที่ 24 มีนาคม พ.ศ. 2484 ที่ บ้านนาคู ตำบลนาคู อำเภอผักไห่ จังหวัดพระนครศรีอยุธยา จบการศึกษาระดับปริญญาตรี สาขาเศรษฐศาสตร์ จากมหาวิทยาลัย Hull สหราชอาณาจักร สมรสกับ คุณหญิงชฎา วัฒนศิริธรรม อดีตกรรมการผู้จัดการใหญ่ ธนาคารไทยพาณิชย์ มีบุตรด้วยกัน 2 คนคือ นายพิชา วัฒนศิริธรรม (สมรสกับณัฎฐพร ทิตตยานนท์) และ นางชมพรรณ กุลนิเทศ (สมรสกับ ณัฐวุฒิ กุลนิเทศ)
นายไพบูลย์เคยทำงานในธนาคารแห่งประเทศไทย ตลาดหลักทรัพย์แห่งประเทศไทย เคยดำรงตำแหน่งผู้อำนวยการธนาคารออมสิน สมาชิกวุฒิสภา และสมาชิกสภาที่ปรึกษาเศรษฐกิจและสังคมแห่งชาติ
นายไพบูลย์รับตำแหน่งรัฐมนตรีว่าการกระทรวงการพัฒนาสังคมและความมั่นคงของมนุษย์ ในรัฐบาลชั่วคราวของพลเอกสุรยุทธ์ จุลานนท์ เมื่อวันที่ 9 ตุลาคม พ.ศ. 2549 และรับตำแหน่งรองนายกรัฐมนตรีเพิ่มอีกตำแหน่ง เมื่อวันที่ 7 มีนาคม พ.ศ. 2550
นายไพบูลย์ ถึงแก่กรรมด้วยโรคมะเร็งตับอ่อน ขณะมีอายุได้ 71 ปี ที่โรงพยาบาลจุฬาลงกรณ์ เมื่อวันที่ 9 เมษายน พ.ศ. 2555
ไพบูลย์ วัฒนศิริธรรม สำเร็จการศึกษาระดับปริญญาตรี ด้านเศรษฐศาสตร์ จากมหาวิทยาลัย Hull ประเทศอังกฤษ เมื่อปี พ.ศ. 2510 ต่อมาได้ศึกษาจนสำเร็จการศึกษาหลักสูตร SEANZA Central Banking Course ในปี พ.ศ. 2517 และหลักสูตร Australian Management College Mount Eliza : Advanced Management Course ในปี พ.ศ. 2521
ในปี พ.ศ. 2528 สำเร็จการศึกษาหลักสูตร Wharton School of Finance – Philadelphia National Bank : Advanced Management Program for Overseas Bankers ต่อมาในปี พ.ศ. 2534 ผ่านการศึกษาจาก Institute of Development Research : Asian NGO Leadership Fellows Program และ พ.ศ. 2539 สถาบันพระปกเกล้า หลักสูตรการเมืองการปกครองในระบอบประชาธิปไตยสำหรับนักบริหารระดับสูง (ปปร.) รุ่นที่ 1
ไพบูลย์ ได้รับปริญญากิตติมศักดิ์ ดุษฎีบัณฑิตกิตติมศักดิ์ (สาขาเศรษฐศาสตร์) จากมหาวิทยาลัยธุรกิจบัณฑิตย์ ในปี พ.ศ. 2545 และปรัชญาดุษฎีบัณฑิตกิตติมศักดิ์ (สาขาการพัฒนาชุมชน) จากมหาวิทยาลัยราชภัฏนครศรีธรรมราช ในปี พ.ศ. 2548
ไพบูลย์ วัฒนศิริธรรม เริ่มทำงานเป็นเจ้าหน้าที่และผู้บริหารในธนาคารแห่งประเทศไทย ในระหว่างปี พ.ศ. 2510 – พ.ศ. 2523 ต่อจากนั้นได้รับตำแหน่งกรรมการและผู้จัดการ ตลาดหลักทรัพย์แห่งประเทศไทย (พ.ศ. 2523 – พ.ศ. 2525) เป็นผู้ช่วยกรรมการผู้จัดการ ธนาคารไทยทนุ จำกัด (มหาชน) (พ.ศ. 2526 – พ.ศ. 2531) เป็นผู้อำนวยการ มูลนิธิบูรณะชนบทแห่งประเทศไทย ในพระบรมราชูปถัมภ์ (พ.ศ. 2531 – พ.ศ. 2540) และได้รับตำแหน่งกรรมการผู้จัดการ สำนักงานพัฒนาชุมชนเมือง การเคหะแห่งชาติ (พ.ศ. 2535 – พ.ศ. 2540)
ในปี พ.ศ. 2539 เป็นสมาชิกวุฒิสภา (มีนาคม พ.ศ. 2539 – มีนาคม พ.ศ. 2543) และในปี พ.ศ. 2540 เป็นผู้อำนวยการธนาคารออมสิน (ธันวาคม พ.ศ. 2540 – ตุลาคม พ.ศ. 2543) จากนั้นจึงมารับตำแหน่งประธานกรรมการ สถาบันพัฒนาองค์กรชุมชน (องค์การมหาชน) (พ.ศ. 2543 – พ.ศ. 2547 ) และเป็นสมาชิกสภาที่ปรึกษาเศรษฐกิจและสังคมแห่งชาติ (สิงหาคม พ.ศ. 2544 – สิงหาคม พ.ศ. 2548)
นายไพบูลย์ วัฒนศิริธรรม ได้เข้ามามีบทบาททางการเมืองอีกครั้ง ภายหลังการชุมนุมของกลุ่มคนเสื้อแดง พ.ศ. 2553 ยุติลง โดยเข้ามาทำหน้าที่เป็นคณะกรรมการสมัชชาปฏิรูปประเทศ ซึ่งประกอบด้วยคณะกรรมการ จำนวน 27 คน เพื่อรวบรวมข้อมูล รับฟังความคิดเห็น และนำไปสู่นโยบายในการปฏิรูปประเทศไทย
ผีเสื้อแดง
ผีเสื้อแดง "(Red Admiral Butterfly)" จัดอยู่ในประเภทสัตว์ไม่มีกระดูกสันหลัง ไฟลัมอาร์โธรพอด เป็นแแมลงบินได้ชนิด ผีเสื้อกลางวัน
ผีเสื้อแดงพบได้โดยทั่วไปทั่วขี้ควาย และขี้หมา ช่วงที่พบมากที่สถด คือช่วงฤดูใบไม้ผลิ
จากัวร์ XJ 2008
จากัวร์ XJ 2008 หรือ จากัวร์ XJ รุ่นปี 2008 เป็นรถยนต์ยี่ห้อ จากัวร์ มีโครงสร้างตัวถังแบบอะลูมิเนียมโมโนค็อก ใช้ระบบเกียร์อัตโนมัติ 6 สปีด
เครื่องยนต์ที่มีทั้งเบนซินและดีเซล
อันดับย่อยเม่น
เม่น เป็นอันดับย่อยของสัตว์เลี้ยงลูกด้วยนม ในอันดับสัตว์ฟันแทะ (Rodentia) ใช้ชื่อวิทยาศาสตร์ว่า Hystricomorpha
โดยคำว่า Hystricomorpha นั้นมาจากภาษาละตินคำว่า hystrix หมายถึง "เม่น" และภาษากรีกคำว่า morphē หมายถึง "ลักษณะ"
โดยสัตว์ที่รู้จักกันเป็นอย่างดีของอันดับย่อยนี้ คือ เม่น ซึ่งเป็นสัตว์เลี้ยงลูกด้วยนมขนาดกลางค่อนข้างไปทางใหญ่ ที่มีจุดเด่น คือ ขนบนตัวที่เป็นหนามแหลม ใช้สำหรับป้องกันตัว กระจายพันธุ์ไปในเขตร้อนและเขตอบอุ่นทั่วทั้งโลก คือ ทวีปเอเชีย, แอฟริกา, อเมริกาเหนือและอเมริกาใต้ ซึ่งสามารถแบ่งออกได้อีกเป็น 2 วงศ์
เม่น เป็นสัตว์ที่มีความเชื่อว่าสามารถสะบัดขนเข้าใส่ศัตรูได้แต่ความจริงไม่ได้เป็นเช่นนั้น เมื่อเม่นพบศัตรูจะรีบหันหลังให้แล้ววิ่งหนีไปพร้อมทั้งสั่นขนให้เกิดเสียงดังกราว ๆ เป็นการเตือน ไม่ให้ศัตรูเข้าใกล้ แต่ถ้าศัตรูยังวิ่งไล่อยู่เม่นจะรีบหยุดทันที พร้อมทั้งพองขนให้ตั้งชัน และวิ่งถอยหลังเข้าหา ศัตรูที่วิ่งตามไม่สามารถจะหยุดได้ทันจึงถูกขนเม่นทิ่มตำ ขนเม่นจะหลุดจากตัวเม่นได้ง่ายมาก มักจะติดไปกับสัตว์ที่เข้ามาทำอันตรายเสมอและอาจทำให้ศัตรูตายได้ ในอดีต พรานป่าที่เข้าไปล่าสัตว์มักจะนำสุนัขไปด้วยเพื่อช่วยดมกลิ่นและค้นหาสัตว์ป่าถ้าพบเห็นเม่นมันจะวิ่งไล่ทันที เมื่อเม่นหยุดวิ่ง สุนัขจะวิ่งชนเม่นทันทีจึงมักได้รับบาดเจ็บและมีขนเม่นติดตามตัว เมื่อเจ้าของสุนัขพบเข้าจึงคิดว่าเม่นสะบัดขนเข้าใส่ ทำให้เกิดความเชื่อผิด ๆ ตามกันมา
สำหรับในประเทศไทย พบเม่นได้ 2 ชนิด คือ เม่นใหญ่แผงคอยาว ("Hystrix brachyura") และเม่นหางพวง ("Atherurus macrourus") ซึ่งทั้งหมดจัดอยู่ใน วงศ์เม่นโลกเก่า (Hystricidae)
สำหรับสัตว์ที่ได้ชื่อว่า เม่น จะมีอยู่ด้วยกัน 2 วงศ์ คือ
นอกจากนี้แล้ว ยังมีสัตว์ฟันแทะที่อยู่ในวงศ์อื่นอีก ที่ไม่มีหนามแหลมแบบเม่น แต่ก็ถูกจัดอยู่ในวงศ์ย่อยนี้ ได้แก่
ภาษาเบลารุส
ภาษาเบลารุส (беларуская мова) เป็นภาษาราชการของประเทศเบลารุส และยังพูดในบางส่วนของรัสเซีย ยูเครน และโปแลนด์ จัดอยู่ในภาษากลุ่มสลาวิกซึ่งมีความคล้ายคลึงกันมาก และภาษาเบลารุสยังคงเป็นภาษาที่คล้ายกับรัสเซียมากถึงแม้ว่าจะคล้ายมาก แต่ชาวเบลารุสยังรักษาภาษาของตนให้ดำรงไว้สืบทอดต่อคนรุ่นหลาน
หอยทาก
หอยทาก () จัดอยู่ในประเภทสัตว์ไม่มีกระดูกสันหลัง ไฟลัมมอลลัสคา เป็นสัตว์โบราณที่มีกำเนิดมาในราวตอนกลางยุคคาร์บอนิเฟอรัส (Carboniferous Period) ราวๆประมาณ เกือบสี่ร้อยล้านปีที่ผ่านมา วิวัฒนาการถึงปัจจุบัน พบมีหอยทาก มากกว่า 500 ชนิด ชอบกินผักเป็นอาหาร
ภาษามาซิโดเนีย
ภาษามาซิโดเนีย เป็นภาษาราชการของประเทศมาซิโดเนีย จัดอยู่ในภาษากลุ่มสลาวิก
เต่าดาวพม่า
เต่าดาวพม่า (; ชื่อวิทยาศาสตร์: "Geochelone platynota") เป็นเต่าบกที่มีขนาดลำตัวยาวประมาณ 11 นิ้ว มีลวดลายบริเวณกระดองหลังเป็นรูปดาว ความเข้มของสีกระดองจะผันแปรไปตามสภาพแวดล้อม มีช่วงวัยเจริญพันธุ์ 10-15 ปี ฤดูผสมพันธุ์อยู่ในช่วงฤดูฝน มักวางไข่ใต้พื้นทรายหรือทรายที่ปนดิน ระยะเวลาฟักไข่ 130-148 วัน
มีถิ่นอาศัยในป่าผลัดใบ, ป่าดิบแล้ง ทุ่งหญ้าทางตอนเหนือของประเทศพม่า อาหารที่เต่าดาวพม่าชอบคือ ผักชนิดต่าง ๆ อาทิ คะน้า, กะหล่ำปลี, ผักโขม, ตำลึง, หน่อไม้ และมะเขือเทศ
ปัจจุบันเต่าดาวพม่าได้ถูกขึ้นบัญชีอนุสัญญา CITES ห้ามล่า ห้ามซื้อขายในตลาดค้าสัตว์ ทำให้เต่าดาวพม่าเป็นสัตว์เฉพาะถิ่นและเป็นสัตว์หายาก ในประเทศไทยสวนสัตว์นครราชสีมา หรือสวนสัตว์โคราช ที่สามารถเพาะขยายพันธุ์ เต่าดาวพม่า ได้เป็นครั้งแรกในโลก
คิงคอง
คิงคอง () เป็นตัวละครสมมุติซึ่งเป็นลิงยักษ์ อาศัยบน "เกาะหัวกะโหลก" เกาะลึกลับกลางมหาสมุทรอินเดีย
คิงคองปรากฏอยู่ในผลงานภาพยนตร์, นิยาย, การ์ตูน จำนวนมากตั้งแต่ พ.ศ. 2476 เป็นต้นมา มีการสร้างเป็นภาพยนตร์ฟอร์มใหญ่ครั้งแรก ในปี พ.ศ. 2476 โดย แมเรียน ซี.คูเปอร์ นำมาสร้างใหม่ในปี พ.ศ. 2519 และ 2529 (King Kong Lives)สร้างโดย John Guillermin โดยค่าย ดิโน เดอ ลอเรนติส และ พ.ศ. 2548 โดย ปีเตอร์ แจ็คสัน
นอกจากนี้ยังมีนำไปสร้างเป็นภาพยนตร์ญี่ปุ่นโดย โทโฮสตูดิโอ นำคิงคอง มาต่อสู้กับกิ้งก่ายักษ์ ก็อตซิลล่า สร้างเทคนิคพิเศษโดยเออิจิ ซึบูรายา ในปี พ.ศ. 2505 ประสบความสำเร็จเป็นอย่างสูง และมีการสร้างภาคต่ออีกหลายภาค
ในภาพยนตร์ต้นฉบับ กล่าวถึงคิงคอง ว่าเป็นลิงกอริลลาที่มีความผิดปกติทางพันธุกรรม จนมีขนาดใหญ่โตผิดปกติ อาศัยอยู่บนเกาะหัวกะโหลก ซึ่งมีสิ่งมีชีวิตขนาดใหญ่ผิดปกติจำนวนมาก ไม่ว่าจะเป็นไดโนเสาร์ แมลงยักษ์ ต้นไม้ขนาดยักษ์ มีนักสำรวจกลุ่มหนึ่งเดินทางไปพบเกาะหัวกะโหลกโดยบังเอิญ และจับคิงคองใส่เรือบรรทุกกลับมาสหรัฐอเมริกาเพื่อไปจัดแสดงว่าเป็น "สิ่งมหัศจรรย์อันดับที่แปด" ต่อจากเจ็ดสิ่งมหัศจรรย์ของโลก
ฉากในภาพยนตร์ที่เป็นที่จดจำ คือฉากคิงคองหลุดออกจากกรงขัง และจับนางเอกปีนขึ้นไปบนยอดตึกเอ็มไพร์สเตต (ฉบับ พ.ศ. 2476 และ 2548) และตึกเวิลด์เทรดเซ็นเตอร์ (ฉบับ พ.ศ. 2519) ในนิวยอร์ก ต่อสู้กับทหารกองกำลังป้องกันประเทศ ก่อนที่จะถูกเฮลิคอปเตอร์และเครื่องบินรบยิงตกลงมาตาย
นี่คือภาพยนตร์อีกเรื่องหนึ่ง ซึ่งเป็นผลงานผู้แต่งอย่าง แมเรียน ซี.คูเปอร์ ที่เกี่ยวข้องกับลิงยักษ์ ได้แก่ ไมท์ตี้โจยัง (Mighty Joe Young) สร้างครั้งแรกปี 1949 และภาคปัจจุบัน ปี 1998 ภาพยนตร์คลาสิคของ วอลท์ ดิสนี่ย์
เรื่องมีอยู่ว่า จิล ยัง หญิงสาวผู้เติบโตมาพร้อมกับ โจ กอริลายักษ์พันธุ์เงี่ยน ที่ร่วมมือกับนักสัตววิทยา เพื่อหาทางออกในการรักษาชีวิตของ โจ ให้รอดพ้นภัยร้ายจากน้ำมือของนักล่าสัตว์ผิดกฎหมาย โดยนำมันไปอยู่ในการดูแลของศูนย์พิทักษ์สัตว์ป่าในแคลิฟอร์เนีย การมาของจิลและโจสร้างความสนใจให้กับบรรดาสื่อมวลชน รวมทั้งนักล่าสัตว์จอมโหดที่วางแผนจะลักพาตัวโจไปแยกชิ้นส่วนขาย
เมื่อ โจ หลุดออกจากสวนสัตว์ ออกอาละวาดกลางนครลอสแอนเจลิส ผู้คนแตกตื่นและสร้างความเสียหายไปทั่วเมือง ตำรวจเชื่อว่าทางเดียวที่จะหยุด โจ ได้คือความตาย แต่ จิล ก็พยายามพิสูจน์ให้เห็นว่าการที่โจ เป็นแบบนี้เพราะถูกแรกกระตุ้นบางอย่าง และเธอสามารถควบคุมสถานการณ์เลวร้ายนั้นได้
สังข์ทอง
สังข์ทอง
เดิมทีนั้นเป็นบทเล่นละครในมีมาแต่กรุงสุโขทัยยังเป็นราชธานีถึงกรุงรัตนโกสินทร์ ต่อมาในพระบาทสมเด็จพระพุทธเลิศหล้านภาลัยทรงตัดเรื่องสังข์ทองตอนปลาย (ตั้งแต่ตอนพระสังข์หนีนางพันธุรัต) มาทรงพระราชนิพนธ์ให้ละครหลวงเล่น มีตัวละครที่เป็นรู้จักกันเป็นอย่างดี คือ เจ้าเงาะซึ่งคือพระสังข์ กับนางรจนา เนื้อเรื่องมีความสนุกสนานและเป็นนิยม จึงมีการนำเนื้อเรื่องบางบทที่นิยม ได้แก่ บทพระสังข์ได้นางรจนา เพื่อนำมาประยุกต์เป็นการแสดงชุด รจนาเสี่ยงพวงมาลัย
ในคำนำหนังสือ"พระราชนิพจน์บทละครเรื่องสังข์ทอง" ของสมเด็จพระเจ้าบรมวงศ์เธอกรมพระยาดำรงราชานุภาพได้กล่าวไว้ว่า
สังข์ทองเป็นเรื่องที่ได้มาจากสุวัณสังขชาดก เป็นหนึ่งใน ชาดกพุทธประวัติ เป็นนิทานพื้นบ้านในภาคเหนือและภาคใต้โดยที่สถานที่ที่กล่าวถึงเนื้อเรื่องในสังข์ทอง กล่าวคือเล่ากันว่า
ฟิชเชอร์
ฟิชเชอร์ (; ) จัดอยู่ในไฟลัมสัตว์มีแกนสันหลัง ชั้นสัตว์เลี้ยงลูกด้วยนม ในวงศ์เพียงพอน (Mustelidae)
ฟิชเชอร์จัดอยู่ในสกุลหมาไม้ ("Martes" spp.) มีความยาวลำตัวและส่วนหัวเมื่อโตเต็มที่ประมาณ 32-40 นิ้ว หางยาว 13-16 นิ้ว น้ำหนัก 1.3-5.4 กิโลกรัม มีอายุขัยประมาณ 10 ปี ทั้งในธรรมชาติและสถานที่เลี้ยง
จัดเป็นหมาไม้ที่มีขนาดใหญ่ชนิดหนึ่ง มีสีขนสีดำและน้ำตาลเข้ม หางเรียวยาว สีขนจะเปลี่ยนไปในช่วงฤดูหนาว โดยปลายขนจะเปลี่ยนเป็นสีขาว
พบกระจายพันธุ์ค่อนข้างกว้างขวางในทวีปอเมริกาเหนือ (แบ่งออกเป็น 3 ชนิดย่อย-ดูในตาราง) ในป่าที่หนาทึบเช่น ไม้เนื้อแข็งและโกเฟอร์ นอกจากนี้ยังอาศัยอยู่ใกล้แหล่งน้ำอีกด้วย
ฟิชเชอร์ ผสมพันธุ์ในช่วงตอนต้นฤดูใบไม้ผลิ มีระยะเวลาตั้งท้องราว 353 วัน ออกลูกครั้งละ 1-5 ตัว (โดยเฉลี่ย 3) ซึ่งตัวเมียกว่าจะผสมพันธุ์และออกลูกได้อีกครั้งต้องเว้นเป็นระยะเวลานาน ลูกที่เกิดใหม่จะมีร่างกายและขนเบาบาง ตาจะยังปิดอยู่จะกระทั่งอายุได้ 7 สัปดาห์ จะอาศัย
อยู่ในรังกับพ่อแม่จนอายุได้ 3 เดือน จึงจะแยกตัวออกไป
ฟิชเชอร์ ถูกมนุษย์ล่าเพื่อเอาหนังและขนทำเป็นเสื้อขนสัตว์ เช่นเดียวกับสัตว์ในวงศ์นี้สกุลและชนิดอื่น ๆ
นกฟลอริแคนเบงกอล
นกฟลอริแคนเบงกอล ( ) เป็นนกหายากที่สุดสายพันธุ์หนึ่ง ทั่วโลกมีนกฟลอริคันเบงกอลหลงเหลืออยู่เพียงไม่ถึง 1,000 ตัว โดยแหล่งที่อยู่อาศัยใหญ่ที่สุดคือ บริเวณทุ่งหญ้ารอบทะเลสาบโตนเลสาบ (Tonle Sap) ในกัมพูชา และประเทศอินเดีย
ลิซา (นักดนตรีชาวญี่ปุ่น เกิด ค.ศ. 1974)
ลิซา () หรือชื่อจริง ซากูระ เอลิซาเบธ นาริตะ () เป็นนักร้องสาวลูกครึ่งญี่ปุ่น-โคลัมเบีย และเป็นโปรดิวเซอร์ชื่อดังในนาม "LISA" และเป็นอดีตนักร้องวง m-flo
ในปี 1999 เธอได้ร่วมกับเวอร์บอลและทาคุ ทาคาฮาชิก่อตั้งวง m-flo ขึ้น โดยเซ็นสัญญาภายใต้สังกัดริทึม โซนในเครือของเอเว็กซ์ แทร็กซ์โดยเดบิวกับซิงเกิลแรก "the tripod e.p" ไปเมื่อวันที่ 7 กรกรฎาคม 1999 และออกอัลบั้ม 5 อัลบั้ม กับ 11 ซิงเกิล ก่อนที่ลิซาจะแยกตัวออกไปเมื่อปี 2002 โดยเธอได้เซ็นสัญญาเป็นนักร้องเดี่ยวภายใต้สังกัดเดิม คือ ริทึม โซน และออกอัลบั้มแรก "JUICY MUSIC" ก็ประสบความสำเร็จไปด้วยดี
ต่อมาเธอได้ร่วมมือเข้าร่วมกับวง "TRIPOD BABY" ซึ่งมีโปรดิวเซอร์คือ m-flo โดยได้ออกอัลบั้ม "BEAT SPACE NINE" เมื่อปี 2005 และในปีเดียวกันเธอได้ร้องเพลงประกอบเกม "Shadow the Hedgehog"
ในปี 2006 เธอได้ออกอัลบั้มที่ 5 ที่มีชื่อว่า "ELIZABETH" โดยมีซิงเกิลดังอย่าง "I,Rhythm" และ "SHOW TIME" แต่ก็ไม่ประสบความสำเร็จมากนัก
ผลงานของเธอได้ร่วมมือกับศิลปินหลายคนไม่ว่าจะเป็น m-flo, คุมิ โคดะ, ฮาร์ทสเดลส์ และ โตเกียว สกา พาราไดซ์ แต่งานอดิเรกที่เธอถนัด คือ การวาดภาพและเล่นดนตรี อีกทั้งเธอยังเป็นนักกีฬาวอลเลย์บอลอีกด้วย
จนกระทั่งในปี 2007 เธอได้ออกอัลบั้มรวมซิงเกิลของเธอที่มีชื่อว่า "LISABEST -mission on earth 9307-" ซึ่งกลับมาประสบความสำเร็จอีกครั้งหลังจากล้มเหลวกับอัลบั้มของเธอที่ผ่านมา
เว็บไซต์อย่างเป็นทางการ
มกุฎราชกุมารบ๋าว ล็อง
มกุฎราชกุมารเหงียน ฟุก บ๋าว ล็อง () ประสูติ ณ พระราชวังเกี๊ยนจุง () ในเมืองหลวงเก่าเว้ (Hue) วันที่ 4 มกราคม พ.ศ. 2479 เป็นพระราชโอรสในสมเด็จพระจักรพรรดิบ๋าว ดั่ย แห่งเวียดนาม ต้นราชวงศ์เหงียน และสมเด็จพระจักรพรรดินีนาม เฟือง แห่งเวียดนาม ทรงสำเร็จการศึกษาชั้นมัธยมจากโรงเรียนร็อช (Roches School) ในนอร์ม็องดี หลังจากนั้นจึงเสด็จไปศึกษาต่อทางด้านกฎหมายและวิทยาศาสตร์การเมือง ณ กรุงปารีส พระองค์ทรงเข้าร่วมในกองทหารต่างด้าว (French Foreign Legion) เป็นเวลา 10 ปี ก่อนเสด็จกลับกรุงปารีส และทรงทำงานในธนาคารแห่งหนึ่ง
มกุฎราชกุมารเหงียน ฟุก บ๋าว ล็องสิ้นพระชนม์ในประเทศฝรั่งเศสเมื่อวันที่ 28 กรกฎาคม พ.ศ. 2550 มีพระชนมายุ 71 พรรษา และมีการจัดพิธีฝังพระศพในวันที่ 2 สิงหาคม พ.ศ. 2550
เลือด
เลือด () เป็นของเหลวชนิดหนึ่งในร่างกาย ประกอบด้วย น้ำเลือด เกล็ดเลือด เซลล์เม็ดเลือดแดง เซลล์เม็ดเลือดขาว ร่างกายเรามีเลือดอยู่ประมาณ 5 ลิตรหรือคิดเทียบกับน้ำหนักตัวเท่ากับร้อยละ 7-8 ของน้ำหนักตัว
เมื่อนำเลือดไปปั่นเหวี่ยงเพื่อทำการแยกชั้น จะพบส่วนประกอบของเลือดต่าง ๆ ดังนี้
น้ำเลือดหรือพลาสมา เป็นส่วนประกอบส่วนใหญ่มีอยู่ร้อยละ 55 ของเลือดทั้งหมดมีสภาวะเป็นเบส ค่าพีเอช 7.4 ประกอบด้วย น้ำ 91% สารอื่น ๆ เช่น โปรตีน 7% วิตามิน เกลือแร่ เอ็นไซม์ ฮอร์โมน ก๊าซ 2% (ทำหน้าที่ลำเลียงเอมไซม์ ฮอร์โมน แก๊ส แร่ธาตุ วิตามิน และสารอาหารประเภทต่าง ๆ ที่ผ่านการย่อยมาแล้วไปให้เซลล์และรับของเสียจากเซลล์ส่งไปกำจัดออกนอกร่างกาย) เกล็ดเลือดไม่ใช่เซลล์ แต่เป็นชิ้นส่วนของเซลล์ รูปร่างไม่แน่นอน มีขนาดเล็ก ไม่มีนิวเคลียส มีอายุประมาณ 3-4 วัน ถูกสร้างมาจากไขกระดูก มีปริมาณประมาณ 150,000-300,000 ชิ้น/เลือด 1 ลูกบาศก์เซนติเมตร นอกจากนี้เกล็ดเลือดจะหลั่งสารเคมี (ไฟบริน) ช่วยให้เลือดแข็งตัวเมื่อเกิดบาดแผล
ครอสบี, สติลส์, แนช แอนด์ ยัง
ครอสบี, สติลส์ แอนด์ แนช () หรือบางครั้งมีสมาชิกคนที่สี่ ร่วมด้วย ใช้ชื่อว่า ครอสบี, สติลส์, แนช แอนด์ ยัง () เป็นวงดนตรีร็อก และโฟล์ก-ร็อก จากสหรัฐอเมริกา รู้จักกันในชื่อย่อของอักษรนำหน้าชื่อสมาชิกในวง CSN หรือ CSNY
อูเวอ บ็อล
อูเวอ บ็อล () เป็นผู้กำกับภาพยนตร์ ผู้อำนวยการสร้างภาพยนตร์ และผู้เขียนบทภาพยนตร์ชาวเยอรมัน เกิดวันที่ 22 มิถุนายน ค.ศ. 1965 ในเมืองแวร์เมิลส์เคียร์เชิน ประเทศเยอรมนี
บ็อลเป็นที่รู้จักและจดจำจากการกำกับภาพยนตร์ที่ดัดแปลงมาจากวิดีโอเกม โดยทุกเรื่องที่เขากำกับนั้นได้รับเสียงวิพากษ์วิจารณ์ในด้านลบทุกเรื่อง และได้รับการกล่าวขานว่าเป็น "ผู้กำกับยอดแย่" ซึ่งภาพยนตร์จากวิดีโอเกมหลาย ๆ เรื่องที่เขากำกับล้วนได้รับรางวัลภาพยนตร์ยอดแย่ทั้งสิ้น
เคยมีข่าวลือว่าบ็อลมีโครงการจะสร้างภาพยนตร์เรื่องเมทัลเกียร์โซลิด แต่ไม่นาน ฮิเดโอะ โคจิมะ ก็รีบออกมาประกาศผ่านทางบล็อกของเขาว่าไม่เคยคิดจะทำภาพยนตร์ร่วมกับบ็อล
ธงชาติไอซ์แลนด์
ธงชาติไอซ์แลนด์ () มีรูปแบบคล้ายธงชาติกลุ่มประเทศสแกนดิเนเวีย คือ มีรูปกางเขนอยู่ในธงชาติ รูปกางเขนแดงในธงชาติไอซ์แลนด์สะท้อนให้เห็นถึงอดีตที่เคยเป็นอาณานิคมของประเทศเดนมาร์ก และ ศาสนาคริสต์ ธงชาติสำหรับใช้ทั่วไปนั้นเป็นธงสี่เหลี่ยมผืนผ้า ส่วนธงราชการและธงทหารนั้น มีลักษณะคล้ายธงชาติ แต่ด้านปลายธงตัดเป็นหางนกแซงแซว 2 แฉก หากธงดังกล่าวมีตราแผ่นดินอยู่ตรงกลางเครื่องหมายกากบาทนั้น แสดงว่าเป็นธงประจำตำแหน่งประธานาธิบดี
ไอซ์แลนด์เป็นอาณานิคมของพวกไวกิ้งที่มาจากนอร์เวย์ซึ่งโจมตีดินแดนในสมัยศตวรรษที่ 9 ไอซ์แลนด์ได้จัดตั้งรัฐสภาเป็นครั้งแรกในยุโรปเมื่อ ค.ศ. 930 หรือ พ.ศ. 1473 และกษัตริย์นอร์เวย์ได้เข้ายึดปกครองใน ศตวรรษที่ 13-14 ต่อมาเดนมาร์กได้เข้ายึดการปกครองทั้งไอซ์แลนด์และนอร์เวย์ โดยธงชาติผืนปัจจุบันของไอซ์แลนด์ได้รับการประกาศใช้ให้เป็นธงชาติประจำรัฐอิสระแยกการปกครองออกจากเดนมาร์กในปี พ.ศ. 2461 และเป็นธงชาติเมื่อได้รับเอกราชและอิสรภาพอย่างสมบูรณ์เมื่อปี พ.ศ. 2487
พระพุทธรูปเล่อชาน
พระพุทธรูปเล่อชาน เป็นพระพุทธรูปองค์ใหญ่ที่สุดในโลก ตั้งอยู่ในภูเขาเล่อ (เล่อชาน) เมืองเฉิงตู มณฑลเสฉวน ประเทศจีน ได้รับลงทะเบียนเป็นมรดกโลกร่วมกับภูเขาเอ๋อเหมย์เมื่อปี พ.ศ. 2539
พระพุทธรูปเล่อชานเริ่มสร้างตั้งแต่สมัยราชวงศ์ถัง คือคริสต์ศักราช 700 กว่าปี เริ่มต้นโดยมีพระชื่อไห่ทงเดินทางมาถึงเสฉวน และพบว่าเขาเล่อชานตั้งอยู่บนทางผ่านของแม่น้ำสามสาย จึงมักเกิดอุบัติเหตุเรือล่มทำให้มีผู้คนเสียชีวิตบ่อย ๆ พระไห่ทงจึงตั้งใจสร้างพระพุทธรูปองค์ใหญ่ขึ้นตรงจุดนี้เพื่อให้พระคุ้มครองแก่ผู้เดินทาง
ต่อมา มีชาวพุทธผู้มีจิตศรัทธาใช้ความพยายามและใช้เวลาอีก 70 ปี สร้างพระพุทธรูปองค์นี้จนสำเร็จ พุทธศาสนิกชนจากท้องที่ต่างๆพากันมานมัสการเพื่อความสงบสุขแห่งจิตใจ
มีความสูงกว่า 70 เมตร ไหล่กว้างกว่า 20 เมตร พระเศียรสูงเท่าภูเขา พระบาทวางอยู่ริมแม่น้ำ พระหัตถ์วางบนเข่า พระพักตร์อิ่มเอิบสงบ
ภาษาเฟลมิช
ภาษาฟลามส์ (ดัตช์: "Vlaams") หรือภาษาเฟลมิช (อังกฤษ: "Flemish") เป็นภาษาถิ่นของชาวฟลามส์ ในฟลานเดอร์หรือเขตฟลามส์ของ ประเทศเบลเยียม ฟลามส์ไม่เชิงเป็นภาษา แต่เป็นสำเนียงหนึ่งของ ภาษาดัตช์มาตรฐาน (Algemeen Nederlands) ภาษาดัตช์เป็นหนึ่งใน 3 ภาษาราชการของเบลเยียม ใช้สื่อสารทั่วไปใน ฟลานเดอร์ และบรัสเซลส์ เมืองหลวงของประเทศเบลเยียม
ตราแผ่นดินของอินโดนีเซีย
ตราแผ่นดินของอินโดนีเซีย มีชื่อว่า ""ตราพญาครุฑปัญจศีล"" ลักษณะเป็นรูปพญาครุฑมีขนปีกข้างละ 17 ขน ,หาง 8 ขน, โคนหาง 19 ขน และคอ 45 ขน หมายถึง วันที่ 17 สิงหาคม ค.ศ. 1945 ซึ่งเป็นวันประกาศเอกราช กลางตัวพญาครุฑนั้นมีรูปโล่ ภายในโล่แบ่งเป็นสี่ส่วน และมีโล่ขนาดเล็กช้อนทับอีกชั้นหนึ่ง ดังบรรยายต่อไปนี้เบื้องล่างของตราที่เท้าของพญาครุฑนั้นจับแพรแถบสีขาว บรรจุคำขวัญประจำชาติซึ่งเขียนเป็นภาษาอินโดนีเซียอย่างเก่า ความว่า ""Bhinneka Tunggal lka"" แปลได้ว่า "เอกภาพท่ามกลางความหลากหลาย"
เหตุที่เรียกชื่อตราพญาครุฑปัญจศีล เพราะในโล่กลางตรานี้ได้บรรจุสัญลักษณ์ของหลักการทางการเมือง 5 ข้อของอินโดนีเซีย (ปัญจศีล - ชื่อพ้องกับหลักปัญจศีลของพระพุทธศาสนา) ตรานี้ออกแบบโดยสุลต่านฮามิดที่ 2 แห่งปอนติอานัก (Sultan Hamid II of Pontianak) และได้ประกาศใช้เป็นตราแผ่นดินของอินโดนีเซียเมื่อวันที่ 11 กุมภาพันธ์ พ.ศ. 2493
ธงชาติอินโดนีเซีย
ธงชาติอินโดนีเซีย หรือ ซังเมราห์ปูติห์ (, สีแดง-ขาว) เป็นธงที่มีต้นแบบมาจากธงประจำอาณาจักรมัชปาหิตในคริสต์ศตวรรษที่ 13 ลักษณะเป็นธงสี่เหลี่ยมผืนผ้า กว้าง 2 ส่วน ยาว 3 ส่วน พื้นธงแบ่งเป็นสองส่วนตามแนวนอน ครึ่งบนสีแดง หมายถึงความกล้าหาญและอิสรภาพ ครึ่งล่างสีขาว หมายถึงความบริสุทธิ์ยุติธรรม
ธงนี้มึความคล้ายคลึงกับธงชาติโปแลนด์และธงชาติสิงคโปร์ และเหมือนกับธงชาติโมนาโกเกือบทุกประการ แต่ต่างกันที่สัดส่วนธงเท่านั้น
ธงฉานอินโดนีเซียซึ่งธงผืนนี้ใช้โดยกองทัพเรืออินโดนีเซีย จากภาพธงนี้ชักขึ้นที่เสาธงฉานหน้าหัวเรือรบ ธงผืนนี้มีลักษณะเป็นธงลายแถบแดงและขาว9แถบ. ธงนี้มีชื่อว่า Ular-ular Perang (ธงผู้บังคับการเรือ หรือ "ธงหางจระเข้"), มีลักษณะเป็นธงแถบสองแถบ ซึ่งความยาวของธงนี้ขึ้นอยู่กับระยะเวลาการประจำการของเรือลำนั้นๆ ธงฉานอินโดนีเซียมีต้นกำเนิดจากอาณาจักรมัชปาหิต โดยธงใช้เป็นธงเรืออันยิ่งใหญ่ของอาณาจักรมัชปาหิต, ปัจจุบันนี้ใช้เป็นธงฉาน ชักขึ้นที่หน้าหัวเรือรบ
สัญลักษณ์ในธงชาติอินโดนีเซียมีความหมายดังนี้
สีแดงและสีขาวของธงชาติอินโดนีเซียมีที่มาจากสีธงของอาณาจักรมัชปาหิต ซึ่งเป็นอาณาจักรชวาโบราณในสมัยคริสต์ศตวรรษที่ 13 ต่อมาในช่วงต้นคริสต์ศตวรรษที่ 20 ขบวนการชาตินิยมในอินโดนีเซียได้ฟื้นฟูธงนี้ขึ้นใช้เป็นสัญลักษณ์ต่อต้านการกดขี่ของเนเธอร์แลนด์ในอาณานิคมอินเดียตะวันออกของดัตช์ โดยธงสีแดง-ขาวได้โบกสะบัดครั้งแรกบนเกาชวาในปี ค.ศ. 1928 ภายใต้การปกครองของเนเธอร์แลนด์ในระยะนั้นทำให้ธงนี้มีสถานะเป็นธงต้องห้าม ต่อมาเมื่ออินโดนีเซียได้ประกาศเอกราชในวันที่ 17 สิงหาคม ค.ศ. 1945 ข่าวโอมรักเนิร์สมากคนในที่นี้คือผู้ที่อยูในประเทศเรา จึงได้ถูกชักขึ้นในฐานะสัญลักษณ์ของประเทศอินโดนีเซียครั้งแรก และมีฐานะเป็นธงชาติอย่างแท้จริงนับแต่นั้นเป็นต้นมา
นอกจากนี้ยังมีประวัติของธงชาติอินโดนีเซียอีกทางหนึ่ง ซึ่งมีความเกี่ยวข้องอย่างสำคัญต่อธงชาติเนเธอร์แลนด์ ประวัติศาสตร์สายนี้กล่าวว่า ในสมัยภายใต้การปกครองของเนเธอร์แลนด์นั้นทุกพื้นที่การปกครองของอินเดียตะวันออกของดัตช์จะต้องชักธงสามสีของเนเธอร์แลนด์เป็นเครื่องหมายสำคัญ ธงใดๆ ก็ตามที่หมายถึงอินโดนีเซียจะเป็นธงต้องห้ามทั้งหมด เพื่อเป็นการแสดงออกถึงความต้องการขับไล่ชาวดัตช์ นักชาตินิยมและขบวนการเรียกร้องเอกราชของอินโดนีเซียกลุ่มต่างๆ จึงทำลายธงชาติเนเธอร์แลนด์โดยการฉีกเอาส่วนล่างสุดที่เป็นสีน้ำเงินออก คงไว้แต่เฉพาะสีแดงกับสีขาวเท่านั้น เหตุผลสำคัญคือสีน้ำเงินของธงชาติเนเธอร์แลนด์ในความคิดของพวกชาตินิยมคือเครื่องหมายของ "พวกอภิชนเลือดน้ำเงิน" ผู้กดขี่คนพื้นเมือง ในทางกลับกัน สีแดงได้กลายเป็นสัญลักษณ์เลือดในการต่อสู้เรียกร้องเอกราช ส่วนสีขาวนั้นอาจมีความหมายถึงความบริสุทธิ์ของชาวอินโดนีเซีย
ธงชาติอินโดนีเซียมีชื่อเรียกต่างๆ ดังนี้
คืนหมาหอน
คืนหมาหอน หมายถึง คืนสุดท้ายก่อนวันเลือกตั้ง มีความสำคัญในแง่ว่าเป็นคืนที่จะมีการทุจริตการเลือกตั้งสูงมาก โดยเฉพาะการตระเวนตามบ้านเรือนทุกหลังคาเรือนเพื่อซื้อเสียงครั้งสุดท้าย อันเป็นการจ่ายเงินที่หวังผลกำไรสูงมาก เพราะหากประเมินแล้วว่าคะแนนตนยังไม่ถึงเป้าหมายที่ตั้งไว้ หรือเสียงที่ซื้อไปก่อนหน้านี้ถูกซื้อไปด้วยเงินที่สูงกว่า ก็จะต้องรีบซื้อเสียงหรือแจกเงินเพิ่ม นับว่าเป็นโอกาสสุดท้ายที่จะพลิกสถานการณ์ เป็นการวัดดวงหรือทิ้งทวนครั้งสุดท้ายก็ว่าได้ นอกจากนี้ การแจกเงินซื้อเสียงที่จะมีอิทธิพลต่อผู้ไปลงคะแนนนั้น หากทำในวันใกล้เลือกตั้งมากที่สุดก็อาจช่วยให้เป็นที่จดจำได้ง่ายด้วย
เนื่องจากปฏิบัติการดังกล่าวกระทำในเวลากลางคืนด้วยลักษณะหลบ ๆ ซ่อน ๆ และมีพิรุธ สุนัขเฝ้าบ้านจึงพากันเห่าหอนเกรียวกราว คืนนั้นจึงเรียก "คืนหมาหอน"
ราชบัณฑิตยสถานลงคำนี้ไว้ใน "พจนานุกรมคำใหม่" ว่า "คืนหมาหอน น. คืนสุดท้ายก่อนวันเลือกตั้งซึ่งหัวคะแนนเดินไปตามบ้านต่าง ๆ เพื่อจ่ายเงินซื้อเสียง เช่น กกต. สั่งให้เจ้าหน้าที่เฝ้าระวังการซื้อเสียงในคืนหมาหอน."
อาหารไทยภาคใต้
อาหารพื้นบ้านภาคใต้
อาหารพื้นบ้านภาคใต้มีรสชาติโดดเด่นเป็นเอกลักษณ์เฉพาะ สืบเนื่องจากดินแดนภาคใต้เคยเป็นศูนย์กลางการเดินเรือค้าขายของพ่อค้าจากอินเดีย จีนและชวาในอดีต ทำให้วัฒนธรรมของชาวต่างชาติโดยเฉพาะอินเดียใต้ ซึ่งเป็นต้นตำรับในการใช้เครื่องเทศปรุงอาหารได้เข้ามามีอิทธิพลอย่างมาก
อาหารพื้นบ้านภาคใต้ทั่วไป มีลักษณะผสมผสานระหว่างอาหารไทยพื้นบ้านกับอาหารอินเดียใต้เช่น น้ำบูดู ซึ่งได้มาจากการหมักปลาทะเลสดผสมกับเม็ดเกลือ และมีความคล้ายคลึงกับอาหารมาเลเซียอาหารของภาคใต้จึงมีรสเผ็ดมากกว่าภาคอื่น ๆ และด้วยสภาพภูมิศาสตร์อยู่ติดทะเลทั้งสองด้านมีอาหารทะเลอุดมสมบูรณ์ แต่สภาพอากาศร้อนชื้น ฝนตกตลอดปี อาหารประเภทแกงและเครื่องจิ้มจึงมีรสจัด ช่วยให้ร่างกายอบอุ่น ป้องกันการเจ็บป่วยได้อีกด้วย
ความหลากหลายในสำรับอาหารปักษ์ใต้ได้รับอิทธิพลจากอินเดียใต้ ทำให้เกิดตำรับอาหารใหม่มากมาย ล้วนผ่านวิธีการดัดแปลง ปรับปรุงเป็นวัฒนธรรมอาหารการกินที่ถ่ายทอดมาสู่รุ่นลูกหลานในปัจจุบัน ทำให้มีลักษณะพิเศษแตกต่างจากภาคอื่นอย่างชัดเจนคือ รสชาติจัดและเน้นเครื่องเทศและมีผักสารพัดชนิดที่เรียกว่า "ผักเหนาะ" ซึ่งเป็นพืชพื้นบ้านหาได้ในท้องถิ่น เช่น สะตอ ลูกเหนียงยอดกระถิน มากินร่วมด้วย เพื่อบรรเทารสเผ็ดของอาหาร ทั้งมีสรรพคุณเป็นยาอีกด้วยเนื้อสัตว์ที่นำมาปรุงเป็นอาหารส่วนมากนิยมสัตว์ทะเล เช่น ปลากระบอก ปลาทู ปูทะเล กุ้งหอย ซึ่งหาได้ในท้องถิ่น
อาหารพื้นบ้านของภาคใต้ เช่น แกงเหลือง แกงไตปลา นิยมใส่ขมิ้นปรุงอาหารเพื่อแก้รสคาวเครื่องจิ้มคือน้ำบูดูอาหารพื้นบ้านภาคใต้ที่มีชื่อเสียง เช่น
ไก่ต้มขมิ้น
ไก่ต้มขมิ้น เป็นอาหารที่มีรสเปรี้ยวนำ เหมาะสำหรับคนธาตุน้ำ เป็นหวัดเรื้อรัง รับประทานเผ็ด ๆ แก้
ไอ ขับเสมหะ เพิ่มความสดชื่นให้กับร่างกาย
ลีราใหม่ตุรกี
ลีราใหม่ตุรกี เป็นสกุลเงินของประเทศตุรกีและไซปรัสเหนือ โดย 1 ลีราใหม่แบ่งออกเป็น 100 คุรัสใหม่
เนื่องจากประเทศตุรกีประสบปัญหาเงินเฟ้ออย่างต่อเนื่องตั้งแต่ช่วง คริสต์ทศวรรษ 1970 จนถึง คริสต์ทศวรรษ 1990 ทำให้สกุลเงินลีราของตุรกีอ่อนค่าลงอย่างมาก ดังอัตราแลกเปลี่ยนต่อไปนี้
ในวันที่ 1 มกราคม พ.ศ. 2548 จึงได้มีการประกาศใช้เงินสกุลใหม่คือลีราใหม่ โดยให้ 1 ลีราใหม่ มีค่าเท่ากับ 1,000,000 ลีราเดิม ซึ่งเปรียบเสมือนเป็นการหารจำนวนตัวเลขลงไป 1 ล้านทำให้ดูไม่วุ่นวายมากนักและให้ประชาชนนำเงินสกุลเก่ามาแลกที่ธนาคารเป็นสกุล ลีราใหม่ ได้ ณ ตั้งแต่ 1 มกราคม พ.ศ. 2548 เป็นต้นไป
เหรียญที่ใช้ได้แก่ เหรียญ 1, 5, 10, 25, 50 คุรัสใหม่ และ 1 ลีราใหม่ ธนบัตรที่ใช้ได้แก่ ธนบัตร 1, 5, 10, 20, 50 และ 100 ลีราใหม่
มาร์คเยอรมัน
มาร์คเยอรมัน เป็นสกุลเงินที่ใช้ในประเทศเยอรมนีจนถึง พ.ศ. 2545 จึงได้เปลี่ยนไปใช้เงินสกุลยูโรแทน โดยมีอัตราแลกเปลี่ยน 1 ยูโร ต่อ 1.95583 มาร์ค
เหรียญที่ใช้ได้แก่ เหรียญ 1, 2, 5, 10, 50 เฟนนิก, 1 มาร์ค, 2 มาร์ค และ 5 มาร์ค ธนบัตรที่ใช้ได้แก่ ธนบัตร 5, 10, 20, 50, 100, 200, 500 และ 1000 มาร์ค
เรอัลบราซิล
เรอัลบราซิล () เป็นสกุลเงินของประเทศบราซิล มีอักษรย่อว่า "R$" มีอัตราแลกเปลี่ยนประมาณ 2 เรอัลต่อ 1 ดอลลาร์สหรัฐ
เหรียญที่ใช้ได้แก่ 1, 5, 10, 25, 50 เซงตาวู และ 1 เรอัล
ธนบัตรที่ใช้ได้แก่ ธนบัตร 1, 2, 5, 10, 20, 50 และ 100 เรอัล
หุ่นกระบอกน้ำ
หุ่นกระบอกน้ำ () เป็นการแสดงหุ่นกระบอกของเวียดนาม มีการแสดงเฉพาะที่ฮานอย ในโรงละครริมทะเลสาบฮว่านเกี๋ยม บนถนนดิงห์เตียมฮว่าง ในประเทศไทยมีการนำมาแสดงบางส่วนที่พัทยา
หุ่นกระบอกน้ำ ใช้ผู้เชิดอยู่หลังมู่ลี่ไม้ไผ่ที่มีการพรางไว้ ตัวหุ่นเชิดจะอยู่ที่ปลายไม้ที่ยาวพอที่จะยื่นออกมานอกฉากที่ผู้เชิดบังคับ มีกลไกบังคับมือหรืออวัยวะของหุ่นที่ทำจากไม้ฉำฉาที่เบาและพยุงน้ำหนักเมื่ออยู่ในน้ำ และการเชิดต้องไม่ให้เห็นไม้บังคับหุ่น จึงทำให้ดูเหมือนหุ่นมีลีลาของตนเอง
ธงชาติสเปน
ธงชาติสเปน ตามที่บัญญัติไว้ในรัฐธรรมนูญแห่งราชอาณาจักรสเปน ค.ศ. 1978 มีลักษณะเป็นธงสามสีรูปสี่เหลี่ยมผืนผ้า กว้าง 2 ส่วน ยาว 3 ส่วน ภายในแบ่งตามแนวนอน พื้นสีแดง-เหลือง-แดง โดยพื้นสีเหลืองนั้นมีความกว้างเป็น 2 เท่าของพื้นสีแดง (สัดส่วนความกว้างริ้วธง 1:2:1) ธงนี้ถ้าใช้เป็นธงราชการและธงราชนาวี จักต้องมีภาพตราแผ่นดินของสเปนอยู่เสมอ ส่วนธงพลเรือนนั้นอาจมีหรือไม่มีรูปดังกล่าวก็ได้ โดยตราแผ่นดินที่ปรากฏในธงนั้น จะต้องอยู่ในแถบริ้วสีเหลือง ในตำแหน่งประมาณ 1 ใน 3 ของความยาวจากด้านคันธง และตราดังกล่าวนี้ ต้องมีความสูงประมาณ 2 ใน 5 ของด้านกว้างของธงด้วย
รัฐบัญญัติว่าด้วยธงชาติ และ ธงราชการของสเปน:สีที่ใช้บนธงชาติ, เป็นไปตามพระบรมราชโองการที่ 441/1981 เมื่อวันที่ 27 กุมภาพันธ์, ดังนี้:
ผ้า
ผ้า คือ สิ่งที่ได้จากการนำวัสดุธรรมชาติหรือวัสดุที่สังเคราะห์ขึ้นมาสานหรือทอจนเป็นเนื้อเดียวกัน เช่น ฝ้าย ใยไหม ไนลอน เป็นต้น ประโยชน์ของผ้าคือการนำมาตัดเย็บเป็นเครื่องนุ่งห่ม เครื่องใช้ประเภทผ้าต่าง ๆ และในด้านอื่น ๆ เช่น การตกแต่งสถานที่ เป็นต้น วัสดุหลักที่
ใช้ในการผลิตผ้า ได้แก่ วัสดุจากสัตว์ วัสดุจากพืช และจากการสังเคราะห์เคมี
ผ้านั้นมีมานานแล้วตั้งแต่ก่อนคริสต์ศักราช โดยจากการสำรวจพบผ้าลินินในถ้ำที่จอร์เจียเมื่อกว่า 34,000 ปีก่อนคริสต์ศักราช ซึ่งนับเป็นหลักฐานทางประวัติศาสตร์ชิ้นนึงเกี่ยวกับผ้าที่สำคัญ
สำหรับปัจจุบันนั้นคุณภาพ และขนาดของผ้าจะถูกกำหนดโดยโรงงาน แต่เทคนิคการถักทอ และลวดลายบนผ้านั้นได้รับการสืบสานจากวัฒนธรรมโบราณ และการออกแบบสมัยใหม่จนกลายเป็นวัฒนธรรมร่วมสมัย
ผ้านั้นถูกนำไปใช้ประโยชน์ในหลายด้าน แต่ที่พบมากที่สุดคือ การนำไปตัดเย็บเป็นเสื้อผ้าและภาชนะใส่ของ เช่น กระเป๋า และกระเช้า เป็นต้น นอกจากนี้ยังนำไปผลิตเป็นผลิตภัณฑ์ที่ใช้ในบ้านด้วย เช่น ผ้าม่าน ผ้าปูเตียง ผ้าขนหนู เป็นต้น รวมถึงในวงการวิทยาศาสตร์และอุตสาหกรรมได้นำคุณสมบัติของผ้าไปใช้ในการกรองต่าง ๆ อีกด้วย
โดยเฉพาะในวงการอุตสาหกรรมมีการผลิตชุดสำหรับงานเฉพาะด้านอีกด้วย เช่น ชุดสำหรับช่างซ่อมรถยนต์ที่มีความหนาเป็นพิเศษ ชุดสำหรับนักดับเพลิงที่มีความไวไฟต่ำ และชุดสำหรับแพทย์ในห้องผ่าตัดที่มีการเคลือบสารพิเศษสำหรับฆ่าเชื้อโรคโดยเฉพาะ เป็นต้น
วัสดุที่ใช้ในการผลิตผ้านั้นมีหลายประเภท ดังนี้
เกาะยากุ
เกาะยากุ () เป็นเกาะรูปทรงกลมที่ตั้งอยู่ในจังหวัดคาโงชิมะ ประเทศญี่ปุ่น ห่างจากตัวเกาะคีวชูไปทางตะวันตกเฉียงใต้ประมาณ 60 กิโลเมตร ได้รับลงทะเบียนให้เป็นมรดกโลกเมื่อปี พ.ศ. 2536 พร้อมกับสถานที่อีก 3 แห่ง คือ ปราสาทฮิเมจิ วัดโฮรีว และเทือกเขาชิรากามิ โดยร้อยละ 21 ของเกาะหรือประมาณ 107.47 ตารางกิโลเมตร หรือ 67,168.75 ไร่ จาก 504.88 ตารางกิโลเมตร หรือ 315,550 ไร่ ได้รับลงทะเบียน
ตัวเกาะมีเส้นรอบวงประมาณ 132 กิโลเมตร มียอดเขามิยาโนอูระ (宮之浦岳) สูง 1,936 เมตรเป็นจุดสูงสุดของเกาะ บนเกาะเป็นแหล่งอาศัยของกวางและลิง และมีหมู่บ้านเล็กๆ 2 แห่งตั้งอยู่ จุดเด่นของเกาะคือต้นไม้ Cryptomeria หรือซูงิ (杉) ขนาดใหญ่จำนวนมากซึ่งมีอายุนับได้กว่าพันปี เช่น ต้นโจมนซูงิ ซึ่งมีเส้นรอบวงถึง 16.1 เมตร สูง 30 เมตร และมีอายุกว่า 3,000 ปี นอกจากนั้นสภาพอากาศบนเกาะที่มีตั้งแต่สถาพอากาศแบบเขตกึ่งร้อนชื้นจนถึงสภาพอากาศแบบหนาวเย็น ยังเป็นจุดสนใจของเกาะนี้อีกด้วย
เกาะยากุได้รับลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 17 เมื่อปี พ.ศ. 2536 ที่เมืองการ์ตาเฮนา ประเทศโคลอมเบีย ด้วยข้อกำหนดและหลักเกณฑ์ในการพิจารณา ดังต่อไปนี้
สุริวิภา กุลตังวัฒนา
สุริวิภา กุลตังวัฒนา หรือชื่อเล่น แหม่ม หรือเรียกว่า หนูแหม่ม นักแสดงและพิธีกรชาวไทยที่มีรูปร่างอวบอ้วนแต่อารมณ์ดีเป็นลักษณะเด่น มีชื่อเสียงจากการเป็นพิธีกรรายการ "ยุทธการขยับเหงือก" ทางสถานีวิทยุโทรทัศน์กองทัพบก
สุริวิภา กุลตังวัฒนา เกิดเมื่อวันเสาร์ที่ 20 เมษายน พ.ศ. 2510 ที่จังหวัดสกลนคร มีชื่อแต่แรกเกิดว่า "แมรี่" ต่อมาบิดาเปลี่ยนชื่อเธอเป็น "สุริวิภา" เมื่ออยู่ชั้นประถมศึกษา เป็นบุตรคนโตจากทั้งหมดสามคน บิดารับราชการ ส่วนมารดาเป็นแม่บ้าน มีจุไรวรรณ อิลส์เป็นมารดาบุญธรรม ครอบครัวเป็นคริสต์ศาสนิกชนนิกายโรมันคาทอลิกในจังหวัดสกลนคร ส่วนตัวเธอหันมาปฏิบัติธรรมทางศาสนาพุทธแต่ไม่ได้เปลี่ยนศาสนา โดยให้เหตุผลว่าการปฏิบัติธรรมนั้นเป็นสิ่งที่ดี
สุริวิภาสำเร็จการศึกษาจากโรงเรียนเซนต์โยเซฟ ท่าแร่ จังหวัดสกลนคร ครั้นอายุ 10 ขวบจึงย้ายมาศึกษาชั้นมัธยมศึกษาตอนต้นที่โรงเรียนกุนนทีรุทธารามวิทยาคม กรุงเทพมหานคร แล้วเรียนต่อสายอาชีพที่โรงเรียนดรุณพิทยา สาขาการตลาด ครั้นเมื่อรับงานภาพยนตร์จึงขาดสอบและลาออก ก่อนเข้าศึกษาต่อที่โรงเรียนสันติราษฎร์วิทยาลัยจนจบ
เบื้องต้น เธอเข้าวงการจากการส่งรูปหมู่ไปสมัครเป็นดารากับเปี๊ยก โปสเตอร์ ประเดิมด้วยภาพยนตร์เรื่อง "วัยระเริง" เป็นเรื่องแรกซึ่งทำให้เธอต้องออกจากโรงเรียนดรุณพิทยาเพราะขาดสอบ จนทำให้มารดาโกรธ ช่วงเวลานั้นเธอได้ชื่อเป็นดาราประกอบวัยรุ่นที่ประสบความสำเร็จ แสดงภาพยนตร์กว่า 10 เรื่อง มีคนรู้จักมากขึ้น จากนั้นก็หันมาแสดงละคร เรื่องแรกกับค่ายกันตนาเรื่อง "ปีศาจในโลงศพ" จากนั้นเจ.เอส.แอล. ชวนเล่นละคร "มหัศจรรย์วันเสาร์" จบในตอน รวมไปถึงเคยเล่นละคร ร่วมกับพีระพงษ์ พลชนะ ประมาณปี 2530 นักร้องดังในขณะนั้น ซึ่งเป็นชาวนครพนม ด้วยกัน ในเรื่อง "ความรักของเท่าทุน" ที่เล่นเป็นเพื่อนของต้อม เรนโบว์ พระเอกในเรื่อง และแหม่มเคยเล่นเป็นนางเอกมิวสิกวิดีโอเพลง "หลงรักเธอ" ของวงโอเวชั่น ในอัลบั้มชุด "ไม่มีวันนั้นอีกแล้ว" จนกระทั่งมาโด่งดังจากรายการ "ยุทธการขยับเหงือก" เปิดประตูสู่อาชีพพิธีกรทันที
สุริวิภามีผลงานการเป็นพิธีกรอย่าง ทั้ง พลิกล็อกรีเทิร์น, ดับเบิ้ลพลิกล็อก, สมาคมชมดาว เป็นพิธีกรคู่กับ คัทลียา แมคอินทอช, 4 ซ่าท้าตะลุย, เกมล่ามหาสมบัติ, เกมล่ามหาสนุก, เกมล่า 2000, เกมล่าทะลุมิติ, ถอดรหัสใจ, จันทร์เจ้าของ, หลังคาเดียวกัน, 5 อภินิหาร, ท้าให้ทาย, โมโชว์, คู่แท้ฯ, สุริวิภา, เป๋าตุง, อุ๊บส์ ออนแอร์, บัลลังก์ดาว, ตลาดสดสนามเป้า, บัลลังค์ดาว, พ.ศ. พอเพียง, ฉันไปค้างคืนกับซุปตาร์, ศึก 12 ราศี, วีวีไอพี, คู่เลิฟตะลอนทัวร์, สมาคมเมียจ๋า, ตลาดสดพระราม 4, ทอล์คทะลุดาว, แหม่มบ๊อบจ๊อบแจ๊บ, อบจ. มหาสนุก ทางด้านธุรกิจอื่นแหม่มยังเป็นเจ้าของร้านทำเล็บ 20 NAIL STUDIO สาขาที่ 1, 2, 3 และ คาร์แคร์ AUTO GYM ที่มีอยู่ 2 สาขา
ชีวิตส่วนตัว สุริวิภาสมรสกับ บ๊อบบี้ - โรเบิร์ต พูนพิพัฒน์ และได้พยายามมีบุตร โดยไปทำกิฟท์ ทำ ICSI (อิ๊กซี่) หมดเงินไปกว่าล้านบาท แต่ก็ไม่ประสบผลสำเร็จโดยได้แท้งติดต่อกันถึง 4 ครั้ง
ธงชาติมองโกเลีย
ธงชาติมองโกเลีย แบบปัจจุบันเริ่มใช้เมื่อ พ.ศ. 2535 เป็นธงสี่เหลี่ยมผืนผ้า กว้าง 1 ส่วน ยาว 2 ส่วน ภายในแบ่งริ้วธงขนาดเท่ากันเป็น 3 ริ้วตามแนวตั้ง พื้นนอกสีแดง ตรงกลางธงเป็นสีน้ำเงิน ที่ด้านคันธงนั้นมีเครื่องหมายซอยอนโบ (Soyonbo) สีเหลือง
สัญลักษณ์ต่างๆ ในธง สามารถอธิบายได้ดังนี้
ในสมัยที่มองโกเลียปกครองด้วยระบอบคอมมิวนิสต์ (พ.ศ. 2492-พ.ศ. 2535) ได้มีการใช้ธงชาติซึ่งมีลักษณะที่เหมือนกันเกือบทุกประการกับธงชาติมองโกเลียปัจจุบัน ผิดกันแต่ว่าที่ยอดเครื่องหมายซอยอนโบนั้นมีรูปดาวสีเหลือง 5 แฉกอยู่ด้วย (ซึ่งในธงชาติปัจจุบันไม่มีรูปดาว) ทั้งความหมายของสีในธงยังมีนิยามที่แตกต่างกันออกไป กล่าวคือ สีแดงมีนัยความหมายถึงชัยชนะของลัทธิคอมมิวนิสต์ และดาวในเครื่องหมายซอยอนโบก็มีนัยความหมายถึงลัทธิคอมมิวนิสต์ด้วยเช่นกัน
แบบสีมาตรฐานของธงชาติมองโกเลียประกาศอย่างเป็นทางการเมื่อ กรกฎาคม [[พ.ศ. 2554].[[หมวดหมู่:สัญลักษณ์ของประเทศมองโกเลีย]]
[[หมวดหมู่:ธงชาติประเทศในทวีปเอเชีย|มองโกเลีย]]
ดิสคัฟเวอรีทราเวลแอนด์ลีฟวิง
Discovery Travel & Living เป็นช่องรายการสารคดีที่เกี่ยวกับการท่องเที่ยว อาหาร การตกแต่ง และเกี่ยวกับการดำรงชีวิต โดยในประเทศไทยสามารถรับชมได้ผ่านทรูวิชั่นส์ แพ็กเกจตามสั่ง ช่อง 566 ในระบบดิจิทัล
รูปแบบต่างๆ ของช่องรายการนี้ในทั่วโลกมีดังต่อไปนี้:
ดิสคัฟเวอรีไซแอ็นซ์
ดิสคัฟเวอรีไซแอ็นซ์ () คือช่องรายการโทรทัศน์สารคดี ซึ่งรายการต่างๆ ในช่องนี้จะเน้นเรื่องราวเกี่ยวกับวิทยาศาสตร์และเทคโนโลยีที่สนุกและเข้าใจง่าย ตั้งแต่วิทยาศาสตร์ในอดีต, ปัจจุบัน จนถึงวิทยาการล้ำยุคในอนาคต ในประเทศไทยสามารถรับชมผ่าน ทรูวิชั่นส์ ในแพ็คเกจตามสั่ง ช่องที่ 563 ในระบบดิจิตอล
สัญกรณ์วิทยาศาสตร์
สัญกรณ์วิทยาศาสตร์ () คือรูปแบบของการเขียนตัวเลขอย่างหนึ่ง มักใช้โดยนักวิทยาศาสตร์ นักคณิตศาสตร์ หรือวิศวกร เพื่อให้สามารถเขียนหรือนำเสนอจำนวนที่มีขนาดใหญ่มากหรือเล็กมาก ให้ง่ายและสะดวกขึ้น
แนวความคิดพื้นฐานของสัญกรณ์วิทยาศาสตร์ โดยทั่วไปจะเขียนตัวเลขให้อยู่ในพจน์ (Term) ของเลขยกกำลังฐานสิบ นั่นคือ
("a" คูณ 10 ยกกำลัง "b") โดยที่เลขชี้กำลัง "b" เป็นจำนวนเต็ม และสัมประสิทธิ์ "a" เป็นจำนวนจริงใด ๆ ซึ่งสามารถเรียกว่า "ซิกนิฟิแคนด์ (significand) " หรือ "แมนทิสซา (mantissa) "
เนื่องจากจำนวนใด ๆ ก็ตามสามารถเขียนในรูปแบบ "a" ได้หลายวิธี เช่น 350 แต่สามารถเขียนแทนด้วย 3.5 หรือ 35 หรือ 350 ก็ได้เป็นต้น ดังนั้นจึงต้องมีการเขียนแบบมาตรฐานที่ยอมรับกันได้โดยทั่วไป
การเขียนตัวเลขแบบมาตรฐาน "a" จะเลือกค่า "n" มาหนึ่งค่าที่ทำให้ค่าสัมบูรณ์ของ "a" มีค่ามากกว่าหรือเท่ากับ 1 แต่ 10 (1 ≤ a < 10) นั่นคือ 350 จะสามารถเขียนได้เป็น 3.5 เพียงแบบเดียว รูปแบบนี้ช่วยให้สามารถเปรียบเทียบค่าระหว่างสองจำนวนใน "a" ที่เป็นบวกหรือลบเหมือนกัน และใช้เลขชี้กำลัง "n" เป็นตัวแทนของอันดับของขนาด (order of magnitude) ได้อย่างง่ายดาย ในสัญกรณ์แบบมาตรฐานนี้ เลขชี้กำลัง "n" จะมีค่าติดลบก็ต่อเมื่อจำนวนนั้นมีค่าอยู่ระหว่าง 0 ถึง 1 (เช่น 0.5 เขียนแทนด้วย 5) ถ้าหากเลขชี้กำลังเป็น 0 มักจะไม่เขียนการคูณกับ
สัญกรณ์วิทยาศาสตร์ใช้มาตรฐานเช่นนี้ในหลายสาขาวิชา เว้นแต่ในระหว่างการคำนวณหรือสัญกรณ์วิศวกรรม (engineering notation) ซึ่งจำเป็นต้องใช้งานรูปแบบที่ไม่มาตรฐาน สัญกรณ์แบบมาตรฐานมักจะเรียกกันว่าเป็น สัญกรณ์ยกกำลัง (exponential notation) ถึงแม้ว่าคำนี้อาจหมายถึงตัวเลขที่ไม่ได้อยู่ระหว่าง 1 - 10 หรือการคูณเลขฐานอื่นที่ไม่ใช่ 10 ก็ตาม
เนื่องจากเครื่องคิดเลขและคอมพิวเตอร์ส่วนใหญ่ไม่สามารถนำเสนอตัวเลขให้อยู่ในรูปแบบ " " ซึ่งใช้ตัวยก (superscript) บนเลขชี้กำลัง จึงมีการใช้สัญกรณ์อักษรอีแสดงผลแทน โดยใช้ "E" หรือ "e" (มาจาก "exponent" ที่แปลว่าเลขชี้กำลัง) แทนความหมายของ " " และเขียนเลขยกกำลังไว้บนบรรทัดเดียวกัน ซึ่งเลขชี้กำลังที่เป็นบวกอาจใส่หรือไม่ใส่เครื่องหมายก็ได้ ตัวอย่างเช่น
ธงชาติบังกลาเทศ
ธงชาติบังกลาเทศ เป็นรูปสี่เหลี่ยมผืนผ้ากว้าง 3 ส่วน กว้าง 5 ส่วน ภายในธงมีรูปวงกลมสีแดงค่อนมาทางด้านคันธง 1%
บังกลาเทศมีชื่อเดิมว่า ปากีสถานตะวันออก ได้ประกาศใช้ธงชาติในปี พ.ศ. 2514 เมื่อประเทศได้รับอิสรภาพได้แยกจากการปกครองของปากีสถานตะวันตก ลักษณะเป็นรูปสี่เหลี่ยมผืนผ้ากว้าง 3 ส่วน กว้าง 5 ส่วน (บางครั้งใช้สัดส่วนกว้าง 1 ส่วน ยาว 2 ส่วน) ภายในธงมีรูปวงกลมสีแดงค่อนมาทางด้านคันธง 1% พื้นสีเขียวของธงชาติคือความอุดมสมบูรณ์ของแผ่นดิน ความเยาว์วัยและความเข้มแข็งของประเทศ ยังสะท้อนให้เน็นถีงความสำคัญของศาสนาอิสลามอีกด้วย วงกลมสีแดงคือ สัญลักษณ์แห่งการดิ้นรนต่อสู้เพื่อให้ได้มาซึ่งอิสรภาพ เปรียบเหมือนดวงอาทิตย์แห่งอิสรภาพได้ส่องแสงขึ้นภายหลังคืนเดือนมืดแห่งการเสียสละเลือดเนื้อของประชาชน แต่เดิมนั้นภายในวงกลมแดงมีรูปแผนที่ประเทศบังกลาเทศอยู่ตรงกลาง แต่ถูกยกเลิกออกไปในเวลาไม่กี่เดือนต่อมา
หม่อมเจ้าชวลิตโอภาศ รพีพัฒน์
หม่อมเจ้าชวลิตโอภาศ รพีพัฒน์ เป็นพระธิดาในพระเจ้าบรมวงศ์เธอ กรมหลวงราชบุรีดิเรกฤทธิ์ ประสูติแต่หม่อมอ่อน รพีพัฒน์ ณ อยุธยา ประสูติเมื่อวันที่ 11 กุมภาพันธ์ พ.ศ. 2446 (พ.ศ.แบบใหม่คือ 2447) สิ้นชีพิตักษัยเมื่อวันที่ 18 มิถุนายน พ.ศ. 2475 ที่กรุงปารีส ประเทศฝรั่งเศส
หม่อมเจ้าชวลิตโอภาศ เป็นชายาองค์ที่ 2 ในสมเด็จพระอนุชาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ หลังทรงหย่าร้างกับหม่อมคัทริน ณ พิศณุโลก แต่พระบาทสมเด็จพระมงกุฏเกล้าเจ้าอยู่หัว ไม่ทรงพระราชทานพระราชานุญาตให้ทรงทำการเสกสมรส
หลังจากสมเด็จพระอนุชาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ เสด็จทิวงคต ในพินัยกรรม ทรงมอบทรัพย์สินมรดกทุกอย่างให้หม่อมเจ้าชวลิตโอภาศเพียงผู้เดียว ทรงมอบพระโอรสให้อยู่ในความดูแลของหม่อมเจ้าชวลิตโอภาศ และจะมีสิทธิ์ในมรดกก็ต่อเมื่อหม่อมเจ้าชวลิตโอภาศ สิ้นชีพิตักษัยแล้วเท่านั้น
พระบาทสมเด็จพระมงกุฏเกล้าเจ้าอยู่หัว ไม่ทรงเห็นด้วยกับพินัยกรรม ความไม่ทรงเห็นด้วยสะท้อนมาจาก ทรงยับยั้งพินัยกรรมไม่ให้มีผลบังคับใช้ ดังนั้นแทนที่หม่อมเจ้าชวลิตโอภาศ จะเข้าครอบครองทรัพย์สินทั้งหมด ก็กลายเป็นว่าทั้งพระเจ้าวรวงศ์เธอ พระองค์เจ้าจุลจักรพงษ์ หม่อมเจ้าชวลิตโอภาศและหม่อมคัทริน ต่างได้รับเงินปันผลจากผลประโยชน์ของกองมรดก แต่มรดกส่วนใหญ่ยังอยู่เฉยๆ ต่อมาคือทรงเรียกคืนวังปารุสกวันกลับมาเป็นของพระมหากษัตริย์ ส่วนหม่อมเจ้าชวลิตโอภาศต้องย้ายกลับไปประทับยังวังที่ท่าเตียน ซึ่งเคยประทับก่อนเป็นชายา
หนึ่งปีต่อมา เมื่อหม่อมเจ้าชวลิตโอภาศจะเสกสมรสใหม่กับหม่อมเจ้าอมรสมานลักษณ์ กิติยากร พระบาทสมเด็จพระมงกุฏเกล้าเจ้าอยู่หัวก็ทรงเห็นชอบที่จะให้หม่อมเจ้าชวลิตโอภาศคืนมรดกกลับไปให้พระเจ้าวรวงศ์เธอ พระองค์เจ้าจุลจักรพงษ์เสียก่อน จึงพระราชทานพระบรมราชานุญาตให้เสกสมรสได้
หม่อมเจ้าชวลิตโอภาศมีโอรส - ธิดากับหม่อมเจ้าอมรสมานลักษณ์ กิติยากรดังนี้
สภาร่างรัฐธรรมนูญ (ประเทศไทย)
สภาร่างรัฐธรรมนูญ คือ คณะบุคคลที่ทำหน้าที่ร่างรัฐธรรมนูญ มักเกิดขึ้นเมื่อมีการประกาศใช้รัฐธรรมนูญฉบับชั่วคราวและต้องการให้มีรัฐธรรมนูญฉบับถาวร หรือเป็นกรณีที่ต้องการประสานประโยชน์ ตรงตามความประสงค์ของบุคคลทุกฝ่ายมากที่สุด
รัฐธรรมนูญแห่งราชอาณาจักรไทย พุทธศักราช 2492 เป็นรัฐธรรมนูญฉบับแรกของไทย ที่ร่างโดยสภาร่างรัฐธรรมนูญ ตามบทบัญญัติในรัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2490
ผลดีของการร่างรัฐธรรมนูญโดยสภาร่างรัฐธรรมนูญ คือ
ธงชาติยิบรอลตาร์
ธงชาติยิบรอลตาร์ เป็นธงสี่เหลี่ยมผืนผ้าที่ขยายแบบมาจากภาพตราแผ่นดินของยิบรอลตาร์ สัดส่วนธงนั้นกว้าง 1 ส่วน ยาว 2 ส่วน ตอนบนเป็นพื้นสีขาวแบ่งตามแนวนอน กว้าง 2 ใน 3 ของความกว้างธงทั้งหมด กลางธงมีรูปปราสาทสามหอคอยสีแดง แต่ละหอคอยนั้นมีประตูและหน้าต่างอย่างละ 1 ช่อง ตอนล่างของธงเป็นแถบสีแดง กว้าง 1 ใน 3 ของความกว้างธงทั้งหมด กลางแถบสีนี้มีรูปกุญแจสีเหลืองซึ่งห้อยต่อมาจากฐานหอคอยสีแดงหอกลาง สมเด็จพระราชินีอิสซาเบลลาแห่งอาณาจักรคาสติลได้มีพระบรมราชเสาวนีย์ให้ใช้ธงนี้เป็นธงประจำดินแดนมาตั้งแต่วันที่ 10 กรกฎาคม พ.ศ. 2045 แต่ได้ประกาศเป็นธงชาติตามกฎหมายของสหราชอาณาจักรเมื่อปี พ.ศ. 2525
ธงชาติยิบรอลตาร์นี้มีความแตกต่างจากธงชาติของบรรดาดินแดนอาณานิคมโพ้นทะเลของสหราชอาณาจักร ตรงที่ไม่ได้ใช้ธงพื้นน้ำเงินแบบธงเรือสหราชอาณาจักรเป็นธงชาติ แต่ใช้เป็นเพียงแค่ธงของรัฐบาลเท่านั้น
ความหมายของสัญลักษณ์ในธงนี้เกี่ยวข้องกับความเป็นพื้นที่ยุทธศาสตร์ของยิบรอลตาร์ กล่าวคือ รูปปราสาทสามหอคอยหมายถึงป้อมปราการแห่งยิบรอลตาร์ ส่วนกุญแจแสดงถึงความสำคัญของป้อมในฐานะที่เป็นกุญแจที่ไขไปสู่พื้นที่ทะเลเมดิเตอร์เรเนียน
ตราแผ่นดินของยิบรอลตาร์
ตราแผ่นดินของยิบรอลตาร์ เป็นตราแผ่นดินของดินแดนโพ้นทะเลของสหราชอาณาจักร มี 2 แบบคือ แบบแรกของอังกฤษ แบบที่ 2 รูปโล่แบบพื้นเมือง โดยมีตราแผ่นดินของตัวเองมีความเป็นมาในศตวรรษที่15 คือ เป็นตราแผ่นดินที่ประกาศใช้เป็นทางการ เมื่อวันที่ 10 กรกฎาคม พ.ศ. 2005 (ค.ศ. 1502) โดยกษัตริย์เฟอดินาน และ สมเด็จพระราชินีอิสเบลล่า รูปแบบที่1คือ มีรูปป้อมปราการสีเหลือง3ป้อม มีกุญแจสีเหลืองห้อยลงมาจากป้อมหลังกลาง รูปแบบที่2คือ มีรูปป้อมปราการสีแดง 3 ป้อม มีกุญแจสีเหลืองห้อยลงมาจากป้อมหลังกลาง
ตราแผ่นดินของยิบรอลตาร์มี 2 แบบมีความหมายไปในทางเดี่ยวกันที่สำคัญคือสำคัญถึงยุทธศาสตร์ของยิบรอลตาร์ อันเป็นประตูไปสู่ทะเลเมดิเตอร์เรเนียน
วิกิพีเดียภาษาสเปน
วิกิพีเดียภาษาสเปน () เป็นสารานุกรมวิกิพีเดียที่จัดทำขึ้นในภาษาสเปน เริ่มสร้างเมื่อวันที่ 11 พฤษภาคม พ.ศ. 2544 ปัจจุบันวิกิพีเดียภาษาสเปนมีบทความมากกว่า 1,200,000 บทความ (มกราคม 2559)
วิกิพีเดียภาษาสวีเดน
วิกิพีเดียภาษาสวีเดน () เป็นสารานุกรมวิกิพีเดียที่จัดทำขึ้นในภาษาสวีเดน เริ่มสร้างเมื่อเดือนพฤษภาคม พ.ศ. 2544 ปัจจุบันวิกิพีเดียภาษาสวีเดนมีบทความมากกว่า 2,600,000 บทความ (มกราคม 2559) ซึ่งประมาณครี่งหนึ่งสร้างโดยบอตเพียงตัวเดียว
วิกิพีเดียภาษาเกาหลี
วิกิพีเดียภาษาเกาหลี () เป็นสารานุกรมวิกิพีเดียที่จัดทำขึ้นในภาษาเกาหลี เริ่มสร้างเมื่อเดือนตุลาคม พ.ศ. 2545 ปัจจุบันวิกิพีเดียภาษาเกาหลีมีบทความมากกว่า 309,636 บทความ (1 เมษายน 2558)
วิกิพีเดียภาษาจีน
วิกิพีเดียภาษาจีน () เป็นสารานุกรมวิกิพีเดียที่จัดทำขึ้นในภาษาจีน เริ่มสร้างเมื่อตุลาคม พ.ศ. 2545 ปัจจุบันวิกิพีเดียภาษาจีนมีบทความมากกว่า 850,000 บทความ (มกราคม 2559)
เจ้าหญิงแมรี พระราชกุมารีและเคาน์เตสแห่งแฮร์วุด
เจ้าหญิงแมรี พระราชกุมารี (; วิกตอเรีย อเล็กซานดรา อลิซ แมรี; 25 เมษายน พ.ศ. 2440 - 28 มีนาคม พ.ศ. 2508) หลังจากเสกสมรสคือ เจ้าหญิงแมรี เคาน์เตสแห่งแฮร์วุด (Princess Mary, Countess of Harewood) ทรงเป็นสมาชิกราชวงศ์สหราชอาณาจักร และดำรงพระยศราชกุมารีเป็นพระองค์ที่หกตั้งแต่เริ่มใช้พระอิสริยยศนี้ '
โบลด์แอนด์ดิลิเชียส / ไพรด์
โบลด์ แอนด์ ดิลิเชียส / ไพรด์ () เป็นซิงเกิลที่ 38 ของอายูมิ ฮามาซากิ โดยวางจำหน่ายเมื่อวันที่ 30 พฤศจิกายน 2005 ซิงเกิลนี้เปิดตัวที่อันดับที่ 1 ของออริกอนชาร์ต และมียอดขายรวม 132,993 แผ่น นอกจากนี้ยังเป็นซิงเกิลที่ 25 ของอายูมิ ฮามาซากิที่ขึ้นถึงอันดับที่ 1 ออริกอนชาร์ต ซึ่งมีสถิติเท่ากับนักร้องสาวชื่อดังเซย์โกะ มัตสึดะ
มิวสิกวีดีโอทั้งสองเพลงถ่ายทำที่นิวยอร์ก ประเทศสหรัฐอเมริกา อายูมิได้ทำผมสีน้ำตาล แต่งชุดราตรีสีชมพูข้างใน ข้างนอกเป็นเสื้อขนสัตว์ทีขาว โดยบางฉากในมิวสิกวีดีโอมีภาพเบื้องหลังการถ่ายทำด้วย ส่วนมิวสิกวีดีโอเพลงไพรด์ถ่ายทำกลางถนนในมหานครนิวยอร์ก โดยแต่งชุดราตรีสีดำท่ามกลางฉากฝนตก
โบลด์ แอนด์ ดิลิเชียส และ ไพรด์ เป็นเพลงที่แต่งเป็นเนื้อร้องภาษาญี่ปุ่น ซึ่งเพลงต้นฉบับเป็นของ GEO แห่งวง sweetbox และนอกจากนี้ในอัลบั้ม (miss) understood จะมีเพลงทำนองที่คล้ายกันกับอัลบั้ม Addicted ของวง sweetbox
1. Bold & Delicious "Original Mix"
2. Pride "Original Mix"
3. HEAVEN "House Mix"
4. Will "Wall5 Remix"
5. Bold & Delicious "Original Mix -Instrumental-"
6. Pride "Original Mix -Instrumental-"
1. Bold & Delicious (video clip)
2. Pride (video clip)
เดอะซิมส์ ซูเปอร์สตาร์
เดอะซิมส์ซูเปอร์สตาร์ () เป็นเกมภาคเสริมที่ 6 ของเดอะซิมส์ ซึ่งออกขายเมื่อ 15 พฤษภาคม พ.ศ. 2546 (ค.ศ. 2003)
ในภาคนี้ มีสิ่งต่างเพิ่ม ๆ มากมาย ทั้งของใหม่และระบบอาชีพใหม่ "Superstar" ซึ่งชาวซิมส์ของคุณสามารถก้าวขึ้นเป็น Superstar ได้ โดยเพิ่มย่าน Studio Town ร้านค้า ใหม่ ๆ มากมาย
ระบบอาชีพดาราในภาคนี้เป็นสิ่งที่เพิ่มเติมขึ้นมา และแตกต่างกับระบบอาชีพทั่วไป ซึ่งโดยปกติเวลาการทำงานแต่ละอาชีพของชาวซิมส์คือการรอรถประจำตำแหน่งมารับไปทำงาน และรอจนกว่าเวลางานเลิก แต่อาชีพดาราคุณจะต้องควมคุมทุก ๆ สิ่งเอง
แรกเริ่มความซิมส์นั้นจะต้องสมัครเป็นหน่วยสังกัดเอเจนซี่สักที่หนึ่ง โดยสามารถหาเอเจนซี่จากนิตยสารรายวัน เมื่อชาวซิมส์มีสังกัดแล้วสามารถที่จะมีคำสั่งต่อไอเท็มที่มีผลกับดาวใน Studio Town ได้ ซึ่งค่าชื่อเสียงของชาวซิมส์แทนด้วยดาว โดยจำนวนดาวที่ปรากฏจะบ่งบอกถึงการปฏิสัมพันธ์ใน studio Town และค่าความโด่งดังของชาวซิมส์ อาชีพการเป็นดาราแบ่งออกเป็น 3 เส้นทาง คือไอเท็มใหม่ที่เพิ่มมาในภาคสามารถสร้างสิ่งใหม่ ๆ แก่ชาวซิมส์ เช่น การนวดสปาซึ่งเป็นกิจกรรมแบบกลุ่ม เสื้อผ้าใหม่ ๆ ที่หรูหรา
ตำบลบางน้ำผึ้ง
ตำบลบางน้ำผึ้ง อยู่ใน อำเภอพระประแดง จังหวัดสมุทรปราการ พื้นที่ส่วนใหญ่เป็นสวนผลไม้ ซึ่งมีมะม่วงน้ำดอกไม้ และกล้วยหอม อยู่ริมฝั่งแม่น้ำเจ้าพระยา มีเนื้อที่ประมาณ 1,938 ไร่ รูปร่างคล้ายกระเพาะหมูหรือแอกวัว หรือเรียกว่า คุ้งกระเพาะหมู มีแหล่งท่องเที่ยวเพื่อชม หิ่งห้อย และ ตลาดน้ำบางน้ำผึ้งจะเปิดเฉพาะวันเสาร์ – อาทิตย์
ฟาร์มจระเข้และสวนสัตว์สมุทรปราการ
ฟาร์มจระเข้และสวนสัตว์สมุทรปราการ เป็นฟาร์มจระเข้ที่ใหญ่ที่สุดในโลก ตั้งอยู่ในเขตตำบลท้ายบ้าน อำเภอเมืองสมุทรปราการ จังหวัดสมุทรปราการ เปิดดำเนินการมาตั้งแต่ พ.ศ. 2493 ภายในเป็นสถานเพาะเลี้ยงจระเข้กว่า 40,000 ตัว มีการแสดงวิธีจับจระเข้ด้วยมือเปล่า นอกจากจระเข้ ก็มีส่วนที่เป็นสวนสัตว์ที่เปิดให้บริการ มีการแสดงช้างและละครลิงให้แก่นักท่องเที่ยวชม รวมถึงสัตว์ประเภทอื่น เช่น ชะนี, งูเหลือม-งูหลาม, เต่า, นก, อูฐ, ฮิปโปโปเตมัส
นอกจากนี้แล้วยังมีพิพิธภัณฑ์ไดโนเสาร์ ซึ่งจัดแสดงกระดูกและหุ่นจำลองไดโนเสาร์ขนาดเท่าตัวจริงกว่า 13 ชนิด พร้อมฉายสไลด์มัลติวิชั่น ว่าด้วยเรื่องของมนุษย์และสัตว์ดึกดำบรรพ์
ฟาร์มจระเข้และสวนสัตว์สมุทรปราการเปิดให้เข้าชมทุกวัน ระหว่างเวลา 07.00-18.00 น.
ฟาร์มจระเข้และสวนสัตว์สมุทรปราการมีท่ารถประจำทาง ขสมก. สาย 142, 508, 511 และ 536 (เข้าไปในบริเวณด้านนอกของฟาร์มจระเข้และสวนสัตว์สมุทรปราการ) มีดังนี้
- สาย 142 : ฟาร์มจระเข้และสวนสัตว์สมุทรปราการ - (ทางด่วน) - อู่แสมดำ
- สาย 508 : ฟาร์มจระเข้และสวนสัตว์สมุทรปราการ - ท่าราชวรดิฐ
- สาย 508 : ฟาร์มจระเข้และสวนสัตว์สมุทรปราการ - (ทางด่วน) - ท่าราชวรดิฐ
- สาย 511 : ฟาร์มจระเข้และสวนสัตว์สมุทรปราการ - สถานีขนส่งผู้โดยสารกรุงเทพ (ถนนบรมราชชนนี)
- สาย 511 : ฟาร์มจระเข้และสวนสัตว์สมุทรปราการ - (ทางด่วน) - สถานีขนส่งผู้โดยสารกรุงเทพ (ถนนบรมราชชนนี)
- สาย 536 : ฟาร์มจระเข้และสวนสัตว์สมุทรปราการ - (ทางด่วน) - อนุสาวรีย์ชัยสมรภูมิ - สถานีขนส่งผู้โดยสารกรุงเทพ (จตุจักร)
- รถไฟฟ้าบีทีเอส ลงสถานีเคหะฯ
หม่อมเจ้าทองฑีฆายุ ทองใหญ่
พลตรี หม่อมเจ้าทองฑีฆายุ ทองใหญ่ เป็นโอรสในพระเจ้าบรมวงศ์เธอ พระองค์เจ้าทองกองก้อนใหญ่ กรมหลวงประจักษ์ศิลปาคม กับหม่อมพริ้ง ประสูติเมื่อวันที่ 4 มิถุนายน พ.ศ. 2429 ได้เคยเสด็จไปทรงศึกษาวิชาการทหารที่ประเทศรัสเซีย ในพระอุปถัมภ์ของสมเด็จพระอนุชาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ ตั้งแต่พระชันษา 12 ปี เสกสมรสกับหม่อมลุดมิลา ทองใหญ่ ณ อยุธยา มีบุตรธิดา 4 คน สิ้นชีพิตักษัยเมื่อวันที่ 1 กรกฎาคม พ.ศ. 2485
เนื่องจากเป็นโอรสองค์แรกที่ไม่ถึงชีพิตักษัยดังเช่นโอรสและธิดาองค์ก่อน ๆ จึงเรียกว่า "ทองรอด" ต่อมามีพระนามจริงว่า "ทองฑีฆายุ" และได้ขนานนามพระองค์ว่า "บิดาของเหล่าทหารการสัตว์และสัตวแพทย์ไทย"
หม่อมเจ้าทองฑีฆายุ ทรงมีโอรสและธิดากับหม่อมลุดมีลา เป็นชายสอง หญิงสอง คือ
หม่อมเจ้าวัลภากร วรวรรณ
นายแพทย์ หม่อมเจ้าวัลภากร วรวรรณ (25 กุมภาพันธ์ พ.ศ. 2434 - 11 กรกฎาคม พ.ศ. 2522) ทรงเป็นโอรสในพระเจ้าบรมวงศ์เธอ กรมพระนราธิปประพันธ์พงศ์ กับหม่อมผัน ประสูติเมื่อวันที่ 25 กุมภาพันธ์ พ.ศ. 2434 ทรงมีพระเชษฐา พระภคินี พระนุชา พระขนิษฐาร่วมพระอุทรเดียวกัน คือ
เมื่อสมเด็จพระอนุชาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ เสด็จกลับจากประเทศรุสเซียชั่วคราว หม่อมเจ้าวัลภากรได้เข้าถวายตัวและได้มีโอกาสตามเสด็จไปศึกษาต่อยังประเทศรัสเซีย ทรงเข้าศึกษาที่โรงเรียนการแพทย์ทหารบก เลนินกราดในปัจจุบัน เมื่อเกิดสงครามโลกครั้งที่ 1 รุสเซียรบกับเยอรมนี หม่อมเจ้าวัลภากรได้รับราชการพิเศษในสภากาชาดรุสเซีย
เมื่อเสด็จกลับประเทศไทย ทรงได้รับการแต่งตั้งเป็นผู้ช่วยผู้อำนวยการโรงเรียนการแพทย์ทหารบก โดยเป็นศัลยแพทย์ที่โรงพยาบาลจุฬาลงกรณ์ ต่อมาสภากาชาดไทยขอยืมตัวไปปฏิบัติการ ทรงได้รับการแต่งตั้งเป็นผู้อำนวยการกองอนามัย
ในปี พ.ศ. 2475 ถูกดุลย์ให้ออกจากราชการเนื่องจากวิกฤตการทางเศรษฐกิจ ต่อมา พ.ศ. 2480 ได้เสด็จกลับเข้ารับราชการใหม่ในตำแหน่งผู้อำนวยการโรงพยาบาลศิริราช ตำแหน่งสุดท้ายในราชการคือ ทรงเป็นหัวหน้ากองสัมพันธ์ต่างประเทศ กระทรวงสาธารณสุข
หม่อมเจ้าวัลภากร ทรงเสกสมรสกับหม่อมชั้น และหม่อมฟื้น บุนนาค ธิดาเจ้าพระยาสุรวงศ์วัฒนศักดิ์ (โต บุนนาค) ทรงมีโอรส-ธิดาดังต่อไปนี้
เกิดแต่หม่อมชั้น วรวรรณ ณ อยุธยา (สกุลเดิม บุนนาค) ธิดาเจ้าพระยาสุรวงศ์วัฒนศักดิ์ (โต บุนนาค) เกิดแต่คุณชุ่ม เกิดแต่หม่อมฟื้น วรวรรณ ณ อยุธยา (สกุลเดิม บุนนาค) ธิดาเจ้าพระยาสุรวงศ์วัฒนศักดิ์ (โต บุนนาค) เกิดแต่คุณเฟี้ยมหม่อมเจ้าวัลภากร วรวรรณ ถึงแก่สิ้นชีพิตักษัยเมื่อวันที่ 11 กรกฎาคม พ.ศ. 2522 รวมพระพระชันษา 88 ปี
เอ็กซ์โอ
เอกซ์โอ เป็นชื่อโน้ตบุ๊กราคาประหยัดเพื่อโครงการ One Laptop Per Child (OLPC) ที่ผลิตในไต้หวัน หรือที่เรียกว่า โน้ตบุ๊ก 100 เหรียญ แต่ ราคาจริงอยู่ที่ 176 เหรียญ
เอกซ์โอใช้ชิปของเอเอ็มดี รุ่น "จีโอด" ความเร็ว 433 เมกะเฮิร์ตซ์ กินพลังงานน้อยไม่จำเป็นต้องมี พัดลมระบายความร้อน หน่วยความจำหลักภายในเครื่องใช้ แฟลช ชิป ขนาด 1 จิกะไบต์ และใช้ระบบปฏิบัติการลีนุกซ์ชื่อว่า "ชูการ์" ที่กินเนื้อที่เพียง 130 เมกะไบต์ มีเวิร์ด โปรเซสเซอร์, พีดีเอฟ วิวเวอร์ (สำหรับดูไฟล์พีดีเอฟ) , เบราว์เซอร์ของไฟร์ฟอกซ์และมีเดียเพลเยอร์ ใช้เทคโนโลยี "เมช" ในการเชื่อมต่อแบบไร้สาย
ตำบลบ้านเก่า
ตำบลบ้านเก่า อาจหมายถึง
ค่างห้าสี
ค่างห้าสี (; ) จัดอยู่ในไฟลัมสัตว์มีแกนสันหลัง ชั้นสัตว์เลี้ยงลูกด้วยนม อันดับวานร เป็นค่างที่มีสีสันต่าง ๆ ห้าสีตามชื่อ
ตัวและหัวมีสีเทา แต่ตรงหน้าผากมีสีดำออกแดง หนวดเคราสีขาว หางและก้นสีขาว ผิวหน้าสีเหลือง หน้าแข้งสีแดง ได้ชื่อว่าเป็นค่างที่มีความสวยที่สุดในโลก มีความยาวลำตัวและหางรวมกัน 53-63 เซนติเมตร จัดอยู่ในบัญชีแดงของ สหภาพนานาชาติเพื่อการอนุรักษ์ธรรมชาติและทรัพยากรธรรมชาติ (IUCN) ซึ่งเป็นสัตว์ที่ใกล้สูญพันธุ์
ตัวผู้ใหญ่กว่าตัวเมียราวสองเท่า และมีขนเป็นพู่ที่เอวทั้งสองข้าง ซึ่งตัวเมีย นิสัยเงียบขรึมขี้อาย ชอบอยู่รวมกันเป็นฝูง พบในพรมแดนระหว่างประเทศลาวและเวียดนาม
อาศัยอยู่ในป่าดิบชื้นลึกและป่าที่ราบสูงซึ่งมีความสูง 200-1,400 เมตร จากระดับน้ำทะเล อาหารหลักได้แก่ ดอกไม้ ยอดอ่อนของใบไม้ แมลง รวมทั้งผลไม้บางชนิด จากการศึกษาพบว่าค่างห้าสีสามารถกินอาหารได้ถึง 450 ชนิด
อยุ่รวมกันเป็นฝูงเล็ก ๆ ราว 4-5 ตัว การสืบพันธุ์ไม่แน่นอน ตั้งท้องประมาณ 196 วัน หรือ 7 เดือนครึ่ง ออกลูกครั้งละ 1 ตัว โดยลูกค่างจะมีสีคล้ายตัวเต็มวัยแต่ซีดกว่าเล็กน้อย
ในสถานที่เลี้ยง สวนสัตว์ดุสิตในประเทศไทยเป็นสถานที่แรกที่สามารถเพาะขยายพันธุ์ค่างห้าสีได้เป็นแห่งแรกในโลก
วิกิพีเดียภาษาเอสเปรันโต
วิกิพีเดียภาษาเอสเปรันโต (Vikipedio en Esperanto) เป็นสารานุกรมวิกิพีเดียที่จัดทำขึ้นในภาษาเอสเปรันโต เริ่มสร้างเมื่อธันวาคม พ.ศ. 2544 ปัจจุบันวิกิพีเดียภาษาเอสเปรันโตมีบทความมากกว่า 92,000 บทความ (ธันวาคม 2550)
วิกิพีเดียภาษารัสเซีย
วิกิพีเดียภาษารัสเซีย () เป็นสารานุกรมวิกิพีเดียที่จัดทำขึ้นในภาษารัสเซีย เริ่มสร้างเมื่อ 7 พฤศจิกายน พ.ศ. 2545 ปัจจุบันวิกิพีเดียภาษารัสเซียมีบทความมากกว่า 1,200,000 บทความ (มกราคม 2559)
วิกิพีเดียภาษาฟินแลนด์
วิกิพีเดียภาษาฟินแลนด์ (Suomenkielinen Wikipedia) เป็นสารานุกรมวิกิพีเดียที่จัดทำขึ้นในภาษาฟินแลนด์ เริ่มสร้างเมื่อปลายปี พ.ศ. 2545 ปัจจุบันวิกิพีเดียภาษาฟินแลนด์มีบทความมากกว่า 140,000 บทความ (ธันวาคม 2550)